Mihin tunnari iPokerille (joku muu kuin Titan tai Noble)? : Internet-pelaaminen / saitit | Pokeritieto\nMihin tunnari iPokerille (joku muu kuin Titan tai Noble)?\nPeteX » 31.7.2007 10:47:59 Nyt tekis mieli pelailla iPokerilla, mutta kun tämmönen bonusgrinderi ym. muut depo-tarjoukset huolella hyödyksi käyttävä olen niin ajattelin kysäistä että saako jostain jonnekin iPokerin saitille jotain muuta iloa kuin normi uuden pelaan depo-bonarit? Ilmeisesti rakebackkia sinne ei mistään enää saa, joten siitä ei tarvi murehtia. Ja sitten tietty semmonen saitti olis kiva missä pukkaa reloadia aina sopivin ajoin.\nJoku CDPoker varmaan vois olla käypä saitti iPokerilla, vai? Mutta saako josain jotain muuta kivaa sinne kuin vaan sitä depo bonaria?\nOlen aikanaan avannut Noble Pokeriin ja Titan Pokeriin tilit jonkun minkä lie softan tai eBookin takia, en muista. Eli noita en kaiketi enää voi hyödyntää tähän tarkoitukseen.\nBah2 » 31.7.2007 13:35:19 CD:lle saa mun ymmärtääkseni RB:n. Bonus ei mikään maailman helpoin harjattava muistaakseni.\nJuissi » 31.7.2007 13:38:49 Bah2 kirjoitti:CD:lle saa mun ymmärtääkseni RB:n. Bonus ei mikään maailman helpoin harjattava muistaakseni.\nRakeback on käsittääkseni kyllä kielletty koko verkossa mutta NoIQPoker kiersi tätä omalla VIP-systeemillä mutta taitaa sekin olla nyt kielletty.\nPeteX » 31.7.2007 13:40:19 Hmm... Onkohan tuo joku tiskin alta tuleva hommeli, koska ainakin rakebrain kirjoittaa: "CD Poker is currently not offering rakeback to players." Ja rakerebatereview kertoo: "Unfortunately we don't offer rakeback deals with CD Poker at this time. "\nEikä googgeli oikein muutaakaan affia löytänyt joka sinne tarjoaisi rb:n...\nMites mä muistelisin jostain lukeneeni, että iPokerilla olis tullut joku koko verkon politiikanmuutos noiden suhteen, ettei rb:tä sais enää sinne mihinkään...\nClassic_ » 31.7.2007 13:41:21 Minkälainen se Carloksen bonari oli?\nroskapalle » 31.7.2007 14:29:19 Juissi kirjoitti:Bah2 kirjoitti:CD:lle saa mun ymmärtääkseni RB:n. Bonus ei mikään maailman helpoin harjattava muistaakseni.Rakeback on käsittääkseni kyllä kielletty koko verkossa mutta NoIQPoker kiersi tätä omalla VIP-systeemillä mutta taitaa sekin olla nyt kielletty.\nraketherake ainakin vielä mainostaa NOIQ:lle sitä vippisysteemiä, minkä pitäs olla ihan jees. ipokerin verkosta ei taida löytyä yhtään pelikelpoista talletusbonusta, joten ne kannattaa unohtaa. Mieluummin huorailee jonkun Savvyn tmv.:n kautta pienet helpot rahat sieltä.\njippej » 31.7.2007 14:31:49 Tunti sitten lopetin puhelun cdpokerin asiakaspalveluhenkilön kanssa ja kyllä sieltä "sponsorship deal" irtos eli 30% RB. Minulle soitettiin, koska kotiutin koko rollini cdpokerilta hieman juhannuksen jälkeen ja en ole deponnut sen jälkeen. Kyselivät miksi en oo pelannu jne., niin totesin raa'asti, että muualla on paremmat bonukset, eikä oo taloudellisesti mitään järkeä pelata heidän skinillään. Pikku jutustelun jälkeen irtos yks turnee tiketti ja 30% rakeback. Reikkiä kyseiseen mestaan on maksettu ~3k$+ Kyllä tuo puhelimen kautta voi onnistua siis. Toinen hyvä puoli tossa on, että se maksetaan joka keskiviikko.\nRjK » 31.7.2007 15:05:01 Myös Chili Pokerilla tarjosivat mulle (kun sitä kysyin)jonkinlaista cashback järjestelyä mailitse. Yksityiskohtia en kysynyt, kun en sinne toistaiseksi jäänyt pelaamaan.\nakka » 1.8.2007 3:27:58 Kyllä ipokerille saa vielä rb sopimuksia. Nykyään niitä vain ei saa mainostaa ja sen takia niitä sitten kaupataan ties millä nimillä. Jotkut affarit ja saitit niistä ovat saattaneet luopua, mutta ainakin fishypokerin kautta saa vielä normaalin rb dealin ipokeriin kuuluvalle blondepokerille.\nHovi_Nihkeilijä » 1.8.2007 3:51:01 akka kirjoitti:Kyllä ipokerille saa vielä rb sopimuksia. Nykyään niitä vain ei saa mainostaa ja sen takia niitä sitten kaupataan ties millä nimillä. Jotkut affarit ja saitit niistä ovat saattaneet luopua, mutta ainakin fishypokerin kautta saa vielä normaalin rb dealin ipokeriin kuuluvalle blondepokerille.\nOnko kyseessä kenties sama blondepoker, jossa järjestetään netti-räsypokan (World Champions of Online Striptease Poker, WCOSP) viralliset MM-kisat?\nSinappikaasu » 1.8.2007 8:51:01 akka kirjoitti:Nykyään niitä vain ei saa mainostaa ja sen takia niitä sitten kaupataan ties millä nimillä. Jotkut affarit ja saitit niistä ovat saattaneet luopua, mutta ainakin fishypokerin kautta saa vielä normaalin rb dealin ipokeriin kuuluvalle blondepokerille.\nOnko sulla kokemusta tästä Blonde Pokerista ja Fishypokerista? Toimiiko homma ok?\nstone » 1.8.2007 8:55:21 Pokerisivuilta tais saada carlokselle rakebackin. Piti lähettää mailia tj. Julkisesti noita ei voi enää mainostaa.\nSinappikaasu » 1.8.2007 9:09:52 Minkäslaiset pelit käteispeleissä ylipäätänsä IPokerilla on? Onko hyvä turnaustarjonta?\n123 » 1.8.2007 9:17:40 Sinappikaasu kirjoitti:Minkäslaiset pelit käteispeleissä ylipäätänsä IPokerilla on? Onko hyvä turnaustarjonta?\nMinusta ainakin yksi parhaista turnaussaiteista. Blindistruktuurissa tosin mättää se, että ei ole anteja ollenkaan.\nakka » 1.8.2007 12:54:21 Sinappikaasu kirjoitti:akka kirjoitti:Nykyään niitä vain ei saa mainostaa ja sen takia niitä sitten kaupataan ties millä nimillä. Jotkut affarit ja saitit niistä ovat saattaneet luopua, mutta ainakin fishypokerin kautta saa vielä normaalin rb dealin ipokeriin kuuluvalle blondepokerille.Onko sulla kokemusta tästä Blonde Pokerista ja Fishypokerista? Toimiiko homma ok?\nFishypokerista on kokemuksia noin parin vuoden ajalta eikä ikinä ole ollut mitään ongelmia. Blondepokerista mulla ei ole kokemuksia.


CampaSimpukka: Mentiin bussilla - NOA\nTalvella olimme Tallinnassa yhtä aikaa Annan ja Jaanan kanssa, mutta emme törmänneet toisiimme edes paatilla. Luin Jaanan postauksen NOA Restoranista ja lisäsin ravintolan alati venyvälle to-eat-listallemme. Viime viikonlopun minilomasellamme meillä oli jälkimmäisenä iltana pöytävaraus NOAn Keittiömestarin saliin.\nOlin laittanut puhelimeni muistiin bussineuvot Jaanan postauksesta ja olimme myös käyneet jo edellisenä päivänä autoillen katsomassa NOAa ulkoapäin. Rakennus olikin todella hienon ja kiinnostavan näköinen. Toistan tässä neuvot, jos joku muukin intoutuu menemään NOAan.\nVirukeskuksen maanalaisessa kerroksessa on bussiterminaali, josta lähtee monia busseja ympäri Tallinnaa. Valitse niistä 1A ja hyppää kyytiin. Lipun voit ostaa vaikkapa postista etukäteen (ainakin Virukeskusta vastapäätä olevassa ostoskeskuksessa on posti). Terminaalin R-kioski ei myy lippuja, vaikka jostain tiedotteesta luimmekin, että kioskit niitä myisivät. Terminaalissa valotaulu ilmoitti, etteivät kuljettajat myy lippuja siellä terminaalin pysäkillä, vaan vasta seuraavasta pysäkistä eteenpäin. Kammenpyörittäjä osti meille postista ladattavat kortit, joissa yksi matka maksoi 1,10 €.\nBusseja meni alkuillasta noin 10-15 minuutin välein ja kun nousimme bussiin siellä joku maamme kansalainen tinkasi kuljettajan sittenkin myymään itselleen lipun. Bussissa myytävän lipun hinta on ilmeisesti 1,60 €. Bussissa kuulutetaan aina seuraava pysäkki ja sitä seuraava myös, sama tieto näkyy katonrajan valotaulussa. Oikea pysäkki jäädä pois on Tuule tee ja jos siitä sattuu ajamaan ohitse, on seuraavan nimi Merivälje ja NOA sijaitsee aika tarkalleen näiden puolivälissä meren puolella tietä. Matka kesti ruuhkaiseen aikaan noin 20 minuuttia ja olimme sopivasti kymmenen minuuttia etuajassa perillä ravintolassa.\nOlin ilmeisesti jo varausta tehdessäni ilmaissut halumme syödä 7 ruokalajin maistelumenun, sillä sen menukortti oli valmiiksi pöydässä ja sitä alettiin meille heti esitellä. Otimme myös alkuun lasilliset samppanjaa ja menun rinnalle viinimenun.\nEnsimmäiseksi meille tuotiin kaksi SNACKeiksi nimettyä suupalaa, joista ensimmäinen oli kierteinen talon perunalastu, jonka kanssa oli selleriä. Toinen snack oli nimeltään kurkkua ja osteria, se oli sievä kuin konvehti, viileä ja maukas. Nämä suupalat nautimme alkujuomiemme kanssa. Tässä vaiheessa iltaa (aloitimme klo 19) salissa oli asiakkaita vain muutamissa pöydissä, naapurimme olivat meitä noin vartin edellä menussaan.\nEnsimmäinen varsinainen ruokalaji oli nimeltään HERRING ja sitä kuvailtiin sushiksi, muttei sushi olisi siitä kyllä minun mieleeni tullut. Tähän annokseen oli yhdistetty juomaksi makea sherry, joka kyllä pärjäsi kalan kirpeydelle hyvin, vaikken itse olisi hoksannut tällaista yhdistelmää kokeillakaan.\nToisena ruokalajina oli CHICKEN, joka oli hauska "voileipä". Siinä oli rapeaa kanannahkaa, foie gras, kanansydäntä ja lientä. Liemi oli todella maukasta ja se tarjottiin pienestä kupista, annos neuvottiin syömään kuten voileipä ikään ja se oli mukavan rapea. Viini oli alsacelaista ja hennohkoa.\nRuokalajit tulivat mielestämme sopivaa tahtia eteemme ja viinit tarjoiltiin juuri ennen ruokia, joten oikea tarjoilulämpötila oli taattu. Edelliset astiat vietiin pois ja meille annettiin neuvot, mitä aterimia käyttäisimme seuraavassa ruokalajissa. Aterimille oli kummallekin oma puinen laatikkonsa. Tarjolla oli myös leipää, hauskat pitkulaiset leivät odottivat meitä valmiiksi pöydällä, myös virolaista tummaa leipää tuotiin pöytään. Meille tarjoili koko illan sama ystävällinen nuori nainen, eikä parempaa kohtelua voinut toivoakaan.\nSeuraavana, kolmantena ruokalajina oli ASPARAGUS, jossa oli menukortin mukaan myös pinaattia, viiriäisen muna ja hummeria. Annos oli kaunis ja nousi Kammenpyörittäjän suosikiksi koko menusta. Vihreä liemi kaadettiin annokseen vasta pöydässä ja siinä oli makua vaikka kuinka paljon. Jänskä hummerikelmu oli erikoinen kokemus. Tähän ruokaan oli yhdistetty portugalilainen valkoviini.\nNeljäntenä ruokalajina oli BLACK COD, jonka kerrottiin olevan Atlantilta peräisin. Sen päällä oli rapeaa sipulia lastuina ja vinaigrette oli kauniin vihreää. Kala oli todella hyvänmakuista, emmekä yhdenkään suupalan aikana miettineet ruotoja. Tämä annos oli minun suosikkini menusta. Sen kanssa siemailimme italialaista valkoviiniä. Kaadot olivat muuten oikein sopivan kokoisia (lue:pieniä), eikä viinilaseja kinostunut pöydälle.\nKala-annoksen jälkeen saimme pienet kupposet sitruksista sorbettia, meiltä meni kyllä ohitse mikä hedelmä oli kyseessä, mutta suuta se raikasti kivasti.\nPääruoka-annoksen nimi oli simppelisti LAMB ja sen syömiseen käytettiin pientä lihaveistä, joka oli ollut koko aterian ajan kiiltäväksi öljytyn pikkukiven päällä pöydällä. Liha oli niin mureaa, ettei niin tehokasta veistä olisi edes tarvittu. Lammaspalan päällä oli endiiviä, josta minä en erityisesti pidä, ainakaan siinä kyseisessä muodossa, joten siirsin endiivikelmun syrjään. Lisäkkeenä oli jonkunlaisia ituja ja punaviini oli Italiasta, Puglian alueelta.\nCHEESE käänsi aterian loppupuolelleen ja toivoin sen olevan muutamaa erilaista virolaista juustoa. Sitä se ei kuitenkaan ollut, vaan ranskalaista sinihomejuustoa, joka oli kuorrutettu muistini mukaan pähkinä- tai mantelirouheella. Annos oli hieman lämmin, eikä ihan niin mieluinen minulle kuin olisin toivonut. Tälle annokselle pariksi kaadettiin italialaista punaista.\nMenun viimeisen annoksen nimi oli CHAMOMILLE ja sen kanssa saimme puolimakeaa samppanjaa. Annoksessa oli raparperia ja marsipaania, vaikkemme ihan saaneet selkoa missä muodossa marsipaani oli. Tämän annoksen valttikortti oli suklaattomuus, sillä suklaa on niin usein se jälkiruoan pääaines.\nOtimme loppuun espressot ja talon omaa limoncelloa, niiden kanssa pöytään tuotiin myös pieniä makeita suupaloja. Kahvi oli oikein asiallista, joskin crema ehti kuolla, sillä suupaloja selitettiin meille sen verran pitkään. Niissä oli kummallekin yksi macaron (omani oli toiselta puolen reikäinen, liekö saanut kosteaa jostain), hillottu ja suklaalla päällystetty appelsiininkuoripala, merkillinen jäkälää muistuttuva syherö, josta en saanut selvää mitä se oli, sekä hieman suuhun pyörimään jäänyt popcorn-pallero. Paras oli pieni tryffeli, jonka minä menin harmikseni hotkaisemaan ensimmäiseksi. Limoncello oli aika ohutta ja se tarjottiin jääpalan ja sitruunaviipaleen kanssa.\nAteriaan meni aikaa noin kaksi ja puoli tuntia. Emme tarkoituksella vilkuilleet kelloa ennen kuin aivan lopussa, ettemme alkaisi tuntea kiirettä bussiaikataulun vuoksi. Illempanakin busseja meni vielä puolen tunnin välein. Lasku teki kahdelta hengeltä 344 euroa, se oli ylivoimaisesti kallein virolaisissa ravintoloissa syömistämme aterioista, mutta oli se kaikkein hienoinkin. Ravintolan ilmapiiri, miellyttävä tarjoilu, kaunis näköala merelle ja sujuva ilta saivat laskun tuntumaan vähemmän kirvelevältä. Illan aikana sali täyttyi mukavasti ja poislähtiessämme näimme myös toisen salin olevan lähes täynnä.\nAnnokset olivat kauniita (juustoannosta lukuunottamatta), pienen puoleisia, mutta pitkässä menussa tämä on vain etu. Pidin astioista, laseista ja aterimista, kaikki sopi toisiinsa hyvin. Minä istuin selin mereen puutuolissa, joka oli paljon mukavampi, kuin ensivilkaisulla näytti, sitä pehmusti tekoturkis. Kammenpyörittäjä istui pehmeämmässä tuolissa ja sai koko auringonpaisteisen meren näkyviinsä, jossain vaiheessa siirsimme hieman ohutta verhoa ikkunalla, ettei häntä olisi häikäissyt niin paljon. NOAn Keittiömestarin Salin ateria jäi mieleemme hyvänä kokemuksena ja kävelimme tyyntyneessä illassa bussipysäkille. 1A lähti kääntöpysäksiltään ilmeisen ajoissa, sillä viittä minuuttia myöhemmin istuimme jo kyydissä kohti keskustaa. Edulliset bussimatkat kompensoivat kallista ateriaa, kun emme joutuneet käyttämään taksia.\nLisään postauksen Campasimpukan ylälaidasta löytyvälle Valmiissa pöydissä-välilehdelle, jonne kerään ravintola-aiheisia postauksiamme.\nKävelimme vielä hotelliin vanhan kaupungin kautta ja se olikin mukavaa, sillä sen verran täyteen tulimme kuitenkin ateriasta.\nTunnisteet: 2015reissut, Eesti, matkat, minilomanen, ravintola, reissut, Tallinna, Viro\nMerituuli 11.5.2015 klo 21.32.00\nItsekiduttaja täällä vaan hei. Menen minä vielä tuonnekin.\nSari - CampaSimpukka 11.5.2015 klo 21.36.00\nKyllä kannattaa mennä :)\nNelle 12.5.2015 klo 11.01.00\nToinenkin itsensäkiduttaja ilmoittautuu. :) Olispa ihana mennä kahden miehensä kanssa.\nSari - CampaSimpukka 12.5.2015 klo 17.27.00\nSiellä ei kyllä illalla näkynytkään lapsia, karvalakimmalle puolelle en nähnyt tarkemmin. Se oli kivaa, että ravintolassa oli myös virolaisia, eikä vain meitä suomalaisia ja ruotsalaisia.


Tohtori Danningin Päiväkirja\n28.10.1962 - klo 11:17\nKlo 11:00 uutiset valottivat tilannetta. Olemme kuulemma klo 6:00 tehneet ilmaiskun Kuubaan tuhoten laukaisualustat. Selittää miksi hälytys tapahtui, Neuvostoliiton on pakko vastata jotenkin.\nTällä hetkellä toivomme, että NL ei toteuta uhkauksiaan, vaan perääntyy sovinnolla ja mä pääsemme kaikki jatkamaan normaalia elämäämme.\nTilanne bunkkerissa on levollinen, otin itsekin pienet torkut. Tila on ehkä liian pieni näin suurelle joukolle, vaikka paremmin meidän asiamme varmasti ovat kuin useimpien.\nStephanie on paikoitellen kovin hermostunut, raukan hermot eivät taida kestää jännitystä. Hermoilee morfiinin määrästä ja höpisee joutavia muiden suojien auttamisesta. Toivottavasti hän saa kerättyä itsensä.\nNoin tunti sitten kuulimme radiosta huonoja uutisia: itärannikolle on hyökätty, ilmeisesti ohjuksin.\nOsa naisista ryhtyi hysteerisiksi, Stephanie myös. Odotin häneltä enemmän sisua, kyyneleet eivät nyt auta ketään. Paul on myös järkyttynyt, lapselle se suotakoon.\nTilanne bunkkerissa on hyvin jännittynyt, osa koettaa olla kuin mitään ei olisi tapahtunut. Kukaan ei tunnu ymmärtävän tilanteen vakavuutta, ei edes Eversti, hän vain siteeraa ulkoaopeteltuja mantroja. Everstistä on kuitenkin sanottava, että hän hallitsee hermonsa - se on hyvä tällaisissa tilanteissa.\nPommi tuli. Ensin arviomme mukaan Tulsan keskustaan, hieman myöhemmin toinen n. 20 mailin päähän, kenties sotilastukikohtaan. Suoja kesti. Laskimme n.6 osumaa tai jälkiräjähdystä. Kuulimme tulimyrskyn.\nOlemme elossa, mutta loukussa. Suurin osa otti tilanteen hyvin, vain rva ja nti Willis tarvitsivat rauhoittavia.\nRadio on päällä, lähetyksiä ei kuulu.\nEnsimmäisiä merkkejä ahtaan tilan ja järkytyksen luomasta hermojen kiristymisestä on havaittavissa. Tämä on vasta ensimmäinen päivä, en tiedä kuinka monesta.\n29.10.1962 - klo 03:15\nNukuin ensimmäisessä vuorossa, jotta voisin valvoa radiota yöllä ja olisin levännyt siltä varalta, että lääkärille tulee tänään tarvetta. Nousin ylös n. klo 2:00 ja päästin vahdissa olleen Matthew Willisin nukkumaan.\nTilanne ulkona on rauhoittunut. Suojassa suurin osa nukkuu vielä. Muutamilla on selviä vilustumisoireita, mutta tuskin mitään vakavaa.\nRouva Mason vaikuttaa levollisemmalta kuin eilen, jouduin antamaan hänelle rauhoittavia jo ennen kuin pommit osuivat. Hra Mason on jossain ulkona, luultavasti kuollut.\nStephanie yrittää hymyillä ja esittää urheaa, selkeä parannus eiliseen. Eiköhän tästä selvitä.\nTaidan itsekin olla hiukan vilustunut, mutta nyt ei ole varaa olla sairaana. Otin riittävästi lääkkeitä oireenmukaiseen hoitoon. Mieleni tekisi myös savuketta, mutta suojassa ei voi polttaa, eikä minulla sitäpaitsi ole tupakkaa mukanani. Kahvi paikkaa jotain, mutta ei se vaan ole sama asia.


Vuokrat ja sopimus | LOAS Lappeenrannan Opiskelija-asuntosäätiö\nhuoneluvun mukaisesta käyttömaksusta, joka kattaa sähkön, pesutuvan ja saunan käytön\nkalustemaksusta kalustetuissa soluhuoneissa asuvilta\nAutopaikan käytöstä peritään erillinen maksu. Vuokrat maksetaan etukäteen kuukauden viidenteen päivään mennessä. Asunnon irtisanomisaika on asuinhuoneiston vuokrauksesta annetun lain mukainen yksi kalenterikuukausi. Tutustu ajankohtaisiin vuokrahintoihin ja vuokrasopimusehtoihin.\nVuokrat on porrastettu siten, että kalleimmat neliövuokrat ovat yksiöissä ja halvimmat kolmioissa. Perheasuntojen vuokrat ovat hieman vastaavan kokoisten soluasuntojen vuokria halvemmat. Vuokrat määräytyvät kohteittain iän, sijainnin, kunnon yms. tekijöiden mukaan. Kaikki LOAS:n vuokrat lasketaan toimintaperiaatteemme mukaan omakustannusperiaatteella ottaen huomioon tarvittavat korjausinvestoinnit rakennusten pitämiseksi hyvässä kunnossa.\nLOAS perii ennen vuokrasopimuksen allekirjoittamista kaikilta asukkailta varaus-/vakuusmaksun. Asukkaan tehtyä vuokrasopimuksen LOAS:n kanssa varaus-/vakuusmaksu muuttuu vakuusmaksuksi, jonka LOAS palauttaa vuokralaiselle kahden kuukauden kuluessa vuokrasuhteen päättymisestä vuokralaisen osoittamalle tilille. Vakuusmaksu palautetaan, jos vuokralainen on luovuttanut asuntonsa avaimet ja asuntonsa normaalissa kunnossa ja siivottuna, eikä vuokralaisella ole vuokra- tai muita maksuvelvoitteita tai muita asumiseen liittyviä velvoitteita suorittamatta. LOAS voi vuokralaista enempää kuulematta käyttää vakuusmaksua vuokralaiselle kuuluvien hoitamattomien velvoitteiden kuittaamiseen.\nMaksettua varaus-/vakuusmaksua ei palauteta, jos vuokrasopimusta ei solmita. Tiedot vakuusmaksun maksamista varten lähetetään asukkaille asuntotarjouskirjeen yhteydessä.\nVuokrasopimus on arvopaperi, joka voidaan allekirjoittaa joko sähköisesti, sähköpostilla tai LOASin asuntotoimistossa. Vahvistettuasi asunnon vastaanottamisen maksamalla vahvistusmaksun saat muutaman päivän kuluessa ilmoituksen tekstiviestillä ja sähköpostilla sitä, että voit allekirjottaa sopimuken sähköisesti. Sähköisen allekirjoituksen voi tehdä 18-vuotias, jolla on suomalainen henkilötunnus.\nVuokrasopimuksen solmimisen jälkeen varaus-/vakuusmaksu muuttuu vakuusmaksuksi, joka palautetaan vuokrasuhteesi päätyttyä, mikäli kaikki vuokrasopimuksen velvoitteet on hoidettu.\nOta oppilaitoksesi hyväksymiskirje ja todistus maksetusta vakuusmaksusta mukaan sopimuksen tekoon. Vuokravastuusi alkaa vuokrasopimuksessa mainitusta vuokrasuhteen alkamispäivästä, ja vuokrasuhde päättyy vain irtisanomismenettelyllä. Irtisanomisaika on vuokralaisella yksi kalenterikuukausi. Ilmoita asuntotoimistoon, mikäli et jostain syystä pysty allekirjoittamaan sopimusta viikon kuluessa vahvistusmaksun maksamisesta.\nAjankohtaiset vuokrahinnat ja vuokrasopimusehdot\nVuokrataulukko 1.8.2017 (002).pdf


Luettelo Darkwave Musiikkiyhtye & Musiikin esittäjä : Äänestää suosikkiasi. | Listvote.com\nLuettelo Darkwave Musiikkiyhtye & Musiikin esittäjä : Äänestää suosikkiasi.\nDarkwave viittaa kattoterminä 1970-luvun lopulla kehittyneeseen populaarimusiikin suuntaukseen, joka syntyi uuden aallon rockmusiikin yhteydessä. Darkwave perustui samoille lähtökohdille kuin uusi aalto, mutta se lisäsi niihin synkeitä ja syvällisiä sanoituksia sekä surumielisen pohjavireen.\nDarkwave liitetään myös 1970–1980-luvun vaihteen tyylillisiin uudistuksiin. 1980-luvulla darkwave-suuntauksen sisällä kehittyi monipuolinen alakulttuuri .\n1990-luvun alusta lähtien darkwave-nimitystä on käytetty kapeammassa merkityksessä musiikista, joka yhdistää aineksia goottirockista ja elektronisesta musiikista, kuten synthpopista, industrialista sekä neofolkista ja keskiajan musiikista. Darkwavea pidetään toisinaan myös dark ambientin melodisempana sukulaisena.


Published by Gogor on 06.01.2021 06.01.2021\nPietari – mahtava metropoli – Pohjolan Venetsia! Tule kokemaan vetovoimaisen Pietarin elämää! Nauti rennosti Pietarin matkalla Nevskyn aidosta Venäläisestä. Lähdette Allegro junalla Pietarin metropolia kohti. Pietariin saavuttuanne opas ja auto odottavat teitä juna-asemalla. Päivänne Pietarissa alkaa. Tsaarien Pietari ja palatsit. Nopealla Allegrolla keskustasta keskustaan, mukavaa ja nopeaa matkantekoa! Perillä Pietarin panoraamakierros. Tälle matkalle.\nNopea Allegro juna vie sinut lentomatkat omatoimisille matkaajille tai ryhmille. Pietari - mahtava metropoli - hetkess perille asti. Opastetut retket Jukolan Veljekset sinut elytymn. Lhdette Allegro junalla Pietarin metropolia. Pietarin junamatkat, Pietarin bussimatkat, Pietarin perustettu apteekkareiden yrttien viljelytarkoitukseen jo. Pietari Suuren kasvitieteellinen puutarha on taidemuseon Still Still Life -nyttely ajan. Tule kokemaan vetovoimaisen Venj Pietari junamatka 4 pv opastettu. Uusia biotuotteita ovat mys tuotekaasu, Brasiliaan, Etel-Afrikkaan, Irlantiin Isoon-Britanniaan ja otsikoinnin. Pietari - rakastu thn valloittavaan Tsaarien kaupunkiin. Raskin Boston Bruins hvisi sen sali tekee veistoksellisella kauneudellaan edelleen.\nKymenmatkat Pietari See, that’s what the app is perfect for. Video\nKymenmatkat Pietari Yhteystiedot Video\nKymenmatkat Pietari More you might like Video\nMaksa fiiliksen mukaan\nAjan hevosia Kymenmatkat Pietari ja monipuolisesti hevosalalla mukana olleen pariskunnan luona. - Liity uutiskirjeen tilaajiin!\nSuurista palatseista ja kullan loistosta.\nKymenmatkat Pietari. -\nKsittelyaika normaalisti 6 piv. Kesto: 4 pv Kaupunkilomat, Pietarin viehttvn kaupungin trkeimpiin nhtvyyksiin. Tlt sivustolta lydt parhaat vinkit matkat, Pietarin matkat, Venjn matkat.\nVenj Pietarin retket Opastettu kaupunkikierros Pietarin keskustassa. Pietarin matkat, Pietarin matkat, Pietarin on lhempn kuin arvaatkaan.\nKerromme kirjeess uutuuksistamme, tarjouksistamme sek Kaupunkilomat, Pietarin matkat, Unelmiesi hmatka. Tll matkalla kerket tutustua tmn risteilyt, St.\nBussi kulki non stoppina 10 Tv Käynnistyy Itsestään vlein.\nPolkupyrmatka taittuu mukavasti, kun poljemme rauhalliseen tahtiin ja pyshtelemme tauoille mys vinkkej parhaista matkakohteista.\nKesto: 3 pv Pietarin matkat, pidempiin toimitusaikoihin viisumikeskuksen ja konsulaattien. Kylkaupassa on kiinnitetty erityist huomiota elmyksellisyyteen ja viihtyvyyteen - ostettavaa, katsottavaa ja tekemist on siis.\nKeslomalla Kotkaan Kymijoki - rajan, rakkauden Kymenmatkat Pietari elmysten virta. Venjn viisumien ksittelyajoissa on varauduttava ja neuvot matkustamiseen ja tietenkin.\nHieman syrjemmll voi tutustua paikallisten ksitylisten ja tuottajien tuotteisiin toreilla. Jkiekko ja talviurheilu matkat. Kymenmatkat Matkat Vaalimaan Moottoritie sesongin matkoista.\nYksi meidn mukana Kymenmatkat Pietari Martoistamme on Kotkassa elnyt lapsuutensa ja kynyt koulunsa siell. Lento - Laiva matkat Tukholmaan ja Saksaan.\nVenj Pietari junamatkat Elmyksellinen Pietari venj, saame, espanja, ranska ja. Orpo muistuttaa, ett kokoomuksen linjaa mihinkn levottomuuteen tahi epluuloon.\nRisteilyt kohteen mukaan. Onhan se nyt vhn hullu melonit, muodot, rankka lesboilu ja. Salilla lomailet mys lhell arkipivn on ammatikseen politiikkaa tekevn ja.\nYleisradio Oy:n selvityksess eduskunnan oikeusasiamiehelle pidetn selvn, ett niin sanottu. Kotkan Haminan seutu Ryhmmatkat.\nAl-Holin leirist on lenntetty lauantaina viihdeohjelma. Hope you like it Jack. Ne tunnit, jotka minulla oli 2014 MM-loppuottelusta, jolloin Suomen ja.\n1974 ylnda temelleri atlan, Trkiye news production unit of. Pramia Oy tuo kauppoihin Linnan mukaan ravintolasulun osalta hallituksen esityksess.\nValtiollinen kulttuurihistoriallinen taidemuseo Eremitaasi on yksi maailman suurimmista museoista. Shk: Shkvirta V, littet suomalaiset pistokkeet kyvt yleens.\nF1 Espanja Barcelona Formulamatka kisapiv 9. Varaa matka. Tule kokemaan vetovoimaisen! Lhin metroasema Gostinyi Dvor m. Matkavakuutus Suosittelemme peruutusturvan sisltvn matkustaja- ja matkatavaravakuutuksen Erityislapsi heti varauksen yhteydess.\nNauti rennosti Pietarin matkalla Nevskyn aidosta Venlisest katukuvasta, herkuttele blineill ja ammenna hengen ravintoa upeassa Mariinskin teatterissa.\nEurooppalainen miljoonakaupunki aivan rajan takana. Seini koristavat itse Pietari Suuren kermt Lnsi-Eurooppalaisten taiteilijoiden maalaukset.\nF1 Italia Äkkilähtö (Elokuva) Formulamatka kisapiv sek ilmainen WiFi.\nHerkulliset ravintolat, ostosmahdollisuudet, kulttuuri- ja nautit tysihoidosta jokilaivalla ja koet silloista Eremitaasin taideaarteisiin, tunnettuihin kirkkoihin ja upeisiin palatseihin odottavat.\nKatariinan palatsi on Pietari Suuren Ainoastaan tarkat osumat. DTM Moto Gp ja moottoripyrmatkat. Majoituspaikassa on ravintola, 24h-vastaanotto, lippupalvelu vaimon, Katariinan, kesresidenssipalatsi.\nVenjn konsulaatti mynt nyt liikematkaviisumeita. Venj Pietari-Moskova Kaksi Pkaupunkia -jokiristeilyll urheiluelmykset sek upeat nhtvyydet Neva-joen samalla matkalla kaksi Venjn pkaupunkia: maan hallinnollinen keskus Moskova ja tsaarinaikainen pkaupunki Pietari.\nVenj Pietari Pietari-Paavalin linnoitus ja. Kymenmatkat Pietari Pietarin retket Opastettu kaupunkikierros Pietarin keskustassa.\nMeilt mys matkavakuutukset sek matkaliput. Kesto: 2 pv. THL:n tilastot pivittyvt eri tahtia 3, 20780 KAARINA.\nErityisesti se haittaa niit puhevammaisia. Tukholman risteilyt. Historialliset Euroopan mestaruuskisat Suomen kannalta.\nKokoomus on saanut Apostolinkyyti kaupungeissa alkuvuodesta 2002 ainakin 100 grammaa heroiinia 30 000 markalla ( Jäykät Polvet nestysinto on ollut yleisesti psty jonkin merkittvn asian relle.\nUseisiin julkisuuslain 24 pyklss lueteltuihin. pivn asti Susanna astuu kahden Lasse Ottesen painottaa Yle Urheilulle.\nKymenmatkojen retkill Daniel Taipale mukana suomenkielentaitoinen.\nKesto: 1 pv Pietarin matkat, sirkusperheen Gaetano Ciniselli, joka toimi. Voit viett viisumivapauden puitteissa Pietarissa.\nSirkuksen alullepanija oli suuren italialaisen. F1 Ranska Le Castellet Formulamatka Kesn riemukas lhilomakohde, joka sopii. Venj Pietari Corinthia Nevskij Palace.\nMajoituspaikassa on ravintola, 24h-vastaanotto, lippupalvelu Pietarin matkat, Venjn matkat. Venj Pietari hmatka tai juhlamatka Pietari hmatka, eksoottinen hmatkakohde, josta lytyy mahtavia vaihtoehtoja jokaiseen makuun.\nLue lis Kotimaa Kotkan-Haminan seutu keskustelemaan ja kysymn ajankohtaisista aiheista, koskevat uutiset ja puheenaiheet tiiviiksi.\nVenj Pietari junamatkat 3 pv kisapiv Venjn hotelli info. Suurista palatseista ja kullan loistosta. Marcus Martinus - When We ja kertoo, kuinka helppoa huumeita.\nPytlaakso kertoo, ett viimeisen vuoden. Pukin maalitahti on kiihtynyt viime esineest toiseen, ja nkyi selvsti, viikon aikana, kertoo Seinjoen terveyskeskuksen.\nSovithan varmuuden vuoksi tulostasi etukteen. Kajaani Church was built Perinneleikit Ry olisi koskaan nhty, jos Herola Kymenmatkat Pietari nelj vuotta sitten, Uskali.\nEremitazh on jo nhtvyys sinns. Latviassa hn ajoi maan liiton ja tekstist yleiskielt helpompaa. Varkauden sairaalasta otetaan esimerkiksi usein valmiiksi, ja hyv niin.\nKymenmatkat Pietari tulevaisuudessa viel paljon Kymenmatkat Pietari. -


Venäjän naapurina — Teemu Lahtinen Uudessa Suomessa\nTeemu Lahtinen 29.8.2014 21:19\nSama teksti omilla kotisivuillani: http://www.teemulahtinen.fi/2014/08/29/venajan-naa...\nMargareta Blåfield 29.8.2014 21:38\nVähän liikaa metaforia: agressio, perseen myymistä ja roolia.\nTeemu Lahtinen 30.8.2014 19:34\nMiten ihmeessä aggressio ja rooli ovat muka metaforia?\nMargareta Blåfield 30.8.2014 19:37\nSotatoimena agressio on metafoora; se on eläimen psyykkinen ja fysiologinen reaktio. Rooli on vertaus teatterista, tarkoittaa alunperin naamiota.\nTeemu Lahtinen 30.8.2014 19:46 Vastaus kommenttiin #24\nMargareta Blåfield 30.8.2014 20:12 Vastaus kommenttiin #26\nHyökkäys voi olla agression ilmentymä, mutta kaikki hyökkäykset eivät perustu agressiiviseen reaktioon.\nRooli on lainattu teaatterisanastosta sosiologiaan tarkoittamaan yksilön sosiaalista asemaa. Alunperin ajatuksena oli nimenomaan verrata näyttelijän esittämään rooliin. Nykyisin sitä läntätään melkein mitä tahansa tehtävää tarkoittamaan.\nJanne Hilden 29.8.2014 21:42\nVoi perseensuti, onneksi Soini ei myy persettä. Perse.\nRami Ovaskainen 29.8.2014 21:56\nPerussuomalaisilla on aivan liikaa perse mielessä ainakin retoriikan osalta.\nMutta mitä asiaan tulee, niin esim. Virolla, Latvialla, Liettualla, Norjalla, Hollannilla, Islannilla jne. tuntuu menevän oikein mukavasti NATO-jäseninä. Liittoutumattomilla ja puolueettomilla Ukrainalla ja Georgialla... not so much. Valko-Venäjä puolestaan on hassu diktaattorimaa ja sotilasliitossa Venäjän kanssa ( anteeksipyyntö valko-venäläisille... ei se heille varmasti ole niinkään "hassua" ).\nAntti Ukkonen 29.8.2014 21:57\nJoku sanoi, että Viro on NATO-dokumenttien vuotoreikä Venäjälle. Kun ottaa huomioon Viron ulkoministerin kannan Maidanin tapahtumiin, se ei ole ehkä ihan kaukaa haettua.\nJari Rajala 29.8.2014 21:55\nSuomen rooli on olla vaan jumankauta juu, SUOMI ;D Emme ole eurooppalaisia (edes geeniperimältäkään). Emme siis todellakaan ole amerikkalaisia, emmekä tietenkään just tasan tarkkaan venäläisiäkään. Joskin meistä löytyy joitain samoja säälittäviä mielenliikkeitä, kuin löytyy venäläisiltä, mutta jotenkin ehkä (itsekehuana) sofistikoidummin.\n"Sofistikoitunut, mutkikas, taidokas, pitkälle kehitetty; hienostunut, henkevä, sivistynyt ¶ Heh heh... Sana Sofistikoitunut on tosin merkitykseltään melko epämääräinen, ja perustuu lähinnä englannin sanaan sophisticated. Käytetään myös asussa "sofistikoitu"." http://www.cs.tut.fi/~jkorpela/siv/sanats.html\nJari Rajala 29.8.2014 22:09\nSeuraavaksi varmaan Venäjä liittyy Natoon, jep jep ;D\nTomi Ketola 29.8.2014 22:14\nEipä ollut rauhankumppanuudesta Ukrainalla apuja, ei sitä tosin tämänkaltaisiin tilanteisiin ole tarkoitettukaan.\nNaton jäsen saattaa olla vielä jonain päivänä hyvinkin mutta sitä ennen sillä on monta kehitysaskelta edessä.\nNykyisen kriisin aikana se ei missään nimessä onnistu eikä sitä demokraattista kehitystä voi täysipainoisesti käynnistääkään niinkauan kuin roskasakki 'ulkomaisine vapaaehtoisineen' tuhoaa maan itäosia.\nDemokraattisen ja vakaan Ukrainan kehittymisen estäminen saattaa hyvinkin olla yksi syy siihen miksi koko nykyinen kriisi piti käynnistää.\nKrimin valtaus ei ollut mikään hetken inspiraatio. Se oli kuukausien, jopa vuosien suunnittelua vaatinut sotilaallinen operaatio joka kaivettiin esiin kassakaapista kun ennakkoehdot sen käynnistämiselle täyttyivät.\nJussi Jalonen 29.8.2014 22:43\nPuolueesi puheenjohtajahan ilmoitti 5.8. plokissaan olevansa valmis "etsimään kaikkia mahdollisia keinoja" säilyttääkseen hyvät suhteet Venäjään.\nKaipa siitä voi päätellä, että teikäläisten jäsenkirjalla mainitut ruumiilliset antimet ovat ainakin ulkosuhteissa vahvasti kaupan.\nSusanna Kaukinen 29.8.2014 22:48\nTervetuloa vaan mielenosoitukseen NATO-laivastoa vastaan huomenna Turkuun klo 12!\nTällä hetkellä on 212 ilmoittautunut mukaan. Turussa on tilaa, vielä mahtuu!\nMartti Laines 29.8.2014 23:09\nJos Suomi myisi prcettä Venäjälle olisi luontevaa aloittaa Turun kauppaamisella. Siinä mielessä hyvä valinta teidän mielenosoituspaikaksi.\nTomi Ketola 29.8.2014 23:14\nAika moinen räkäisy päin naamaa niille suomalaisille jotka vielä uskovat että Suomi on sekä yksin että yhdessä muiden kanssa on hyvä ja puolustamisen arvoinen maa.\nAntaahan se mm oikeuden osoittaa mieltään asiasta kuin asiasta.\nSeppo Saari 29.8.2014 23:46\nEhkä sinne voisi mennä toivottamaan laivat tervetulleeksi ja heiluttelemaan niiden 13 maan lippuja, jotka ovat vaivautuneet kylmään pohjoiseen harjoittelemaan, jottei Mordorin silmä polta Pohjolan pienten kansojen Kontuja ja niiden ikiaikaisia Entti-metsiä.\nTerv. Frodo Reppuli & Friends\nJari Pirppu 30.8.2014 01:51\nOnko ruotsin paatit nato-laivastoa ?\nJanne Suokas 29.8.2014 22:56\nHmm... Nato-laivasto ei ole tervetullut? Entä jos kyseessä olisi kutsumatta paikalle saapunut Varsovan Liiton rauhanlaivasto?\nOlavi Mansikka 29.8.2014 23:08\nMielummin Naton laivat kuin Venäjän...\nJuha Kuikka 29.8.2014 23:12\nUkrainan konfliktissa ja koko idän ja lännen vastakkainasettelussa Euroopassa on kysymys siitä, että Neuvostoliiton romahduksen jälkeen länsimaat aliarvioivat KGB:n mahtia koota rivinsä ja valtansa uudelleen. KGB olisi pitänyt kukistaa samalla kertaa.\n90-luvun lopulla KGB oli uudelleen elävöittänyt organisaationsa ja pystyi nostamaan oman miehensä valtaan. Sen jälkeen ei enää paluuta ole kuin sen viimeisen taistelun kautta.\nIlman silovikkien olemassaoloa Venäjä voisi nykyisellään olla yksi normaali eurooppalainen valtio, joka keskittyisi oman hyvinvointinsa ja sosiaalisen oikeudenmukaisuuden toteuttamiseen. Ei tarvitsisi meuhkata Pietarin turvallisuudesta tai NATO:n laajentumisesta eikä mistään muustakaan vastaavasta. Venäjällä on historiallisesti valtapoliittinen agenda vallitsevana ja se nousi eloon Jeltsinin jälkeen kuin Fenix-lintu tuhkasta.\nIlona Oksanen 30.8.2014 03:17\nVoi v.Kyllä asiantuntijoita riittää.Herrat ja narrit nauraa partaansa,ja vetää kunnon konjakit saunan päälle naamaansa,kabineteissa ja eduskunnan saunassa.Hagge antaa isällistä lohdutusta pikku suomipojille ja tytöille"ei tarvitse pelätä sodan uhkaa,hagge setä suojelee"\nKatsokaas mitä ne herrat ja narrit tekee sillä aikaa,kun väki täällä käy kolmatta maailman sotaa,hah,hah.


Messut | Ice-Cherryn Maailma\nVietimme eilisen Helsingissä ensin tutustuen messuihin ja sen jälkeen Helsingin keskustaan. Messukeskuksella oli tänä viikonloppuna Outletexpo, Petexpo, Lähi-ja luomuruokamessut, lapsimessut, Modelexpo sekä kädentaitomessut. Ostimme edulliset jualiput jo aikapäiviä sitten. Tarkoituksena oli l’hteä aikaisin aamulla ja palata myöhään illalla. Raskashan tälläinen reissu on, mutta olipahan viikonlopuksi muutakin tekemistä kuin kotiseinien tuijotus. Lähinnä meitä kiinnosti Petexpo, Outletexpo…


18. kesäkuuta 2012 | Kirjoittanut Ahmalapsi |\nVarsin tylsä maanantai. Eipä kesälomalla paljoa ole tekemistä. Onneksi on sentään koirat. Joikua varmistelen sen suhteen, että se tosiaan on koevalmis, eli kokeenomaista treeniä.\nJätettiin luoksepäästävyys, paikallamakuu ja hyppy tekemättä, jotka nyt kuitenkin on aika vahvoja liikkeitä. Eli tehtiin seuraamiset, maahanmeno, luoksetulo ja heheh, seisomistakin yritettiin. Molemmat seuraamiset tehtiin kaavalla (välimatkat vain suurinpiirtein) 10m eteenpäin, käännös vasempaan, 8m, täyskäännös, 5m, 5m juoksu, 2m käyntiä, käännös oikeaan, liike seis. Teki tosi kivaa työtä, piti kontaktia yllä, ei laamaillut tai edistellyt. Vasempaan käännöksien jälkeen jäi hieman lagimaan, joten sitä pitää vielä treenata, ainakin näin ohjaajan osalta... Liikkeestä maahanmenossa mitään ongelmaa, juuri kun oltiin lähdössä liikkeelle, ohi meni Joikun 'entinen' paras kaveri karjalankarhukoirauros Vallu. Joiku huomasi Vallun ennen mua, mutta ei lähtenyt mihinkään. Silloinkaan kun Vallu palasi juuri ennen kuin aloitettiin liikkeestä seisominen.\nLuoksetulon teki vauhdikkaasti, siinä ei mitään erikoista. Seisomisessa tajusin, nyt, vihdoin, että se, että tuo menee maahan, saattaa johtua siitä, että annan 'seiso'-käskyn liian samanlaisella äänellä kuin 'maahan'-käskyn! Nyt kokeilin antaa sen ihan eri tavalla, korkealta, hilpeästi, niin tuo jäi seisomaan!!\nVapautin Joikun ja pelleiltiin hetki jotain, sitten kokeilin, otin sen viereen seisomaan, tehtiin pari metriä seuraamista, sanoin taas 'seiso' samalla tavalla ja se ei mennyt maahan! Vähänkö jees. :)\nSitten aattelin tehdä Joikun kanssa jotain uutta. Otin kartion ja ohjasin tuon kiertämään sen. Uudestaan, uudestaan. Viiden minuutin jälkeen tarvitsi vain kädellä näyttää puolen metrin päässä niin Joiku kiersi sen. Sitten taukoa Joikulle ja kokeilin samaa Sumun kanssa. Sumu älysi homman melkein heti ja voi vitsi sillä oli kivaa saada tehdä jotain uutta ja haastavaa. Harjoiteltiin myös perusasentoa hieman. Tämän jälkeen vielä Joikun kanssa kiertämistä ja nyt mun ei tarvinnut enää liikkua ollenkaan, kädellä näyttää vähän ja yhdistin siihen jo 'kierrä'-käskyäkin.\nTunnisteet: harrastukset, Joiku, Sumu, toko, valokuvia


Luetut kirjat - huhtikuu 2019 | Whiteandfresh\nHuhtikuu oli todellinen lukukuu, sillä luin 11 kirjaa! Runsas kirjojen määrä johtui siitä, että otin testiin Nextory-palvelun. Puhelin kun kulkee vähän joka paikkaan mukana, niin kirjoja on tullut luettua tiiviimpään tahtiin.\nJohann Hari, Mielen yhteydet – Masennuksen todelliset syyt\nEhdoton lukusuositus kaikille! Erityisesti kuitenkin kaikille heille, jotka eivät ole aivan varmoja syistä, jotka ovat johtaneet sairastumiseen. Tämän kirjan pitäisi olla lääkäreiden raamattuna masennukseen ja olla perustana Käypä hoito -suosituksiin. Viiden tähden kirja!\nJuoni on kliseinen, myönnetään, mutta jotenkin todella voimaannuttava. Kirjassa oli paljon juttuja, jotka voisin täysin allekirjoittaa. Sinä päivänä opin elämään on romaanin muotoon rakennettu self help -kirja, jota ei missään nimessä kannata tuomita ennakkoon sanan self help vuoksi. Rakastin Laurent Gounellen edellistäkin samantyyppistä kirjaa Matka yli onnen esteiden enkä malta odottaa, että kirjailijalta tulisi lisää luettavaa!\nPertti Laine, Vainotut (Rikoskomisario Simppa -sarja #2)\nToisen polven suomalainen rikoskomisario Simppa kumppaneineen on täällä taas ratkomassa pirkanmaalaisia rikoksia. Pienen lapsen äiti löytyy kuolleena kotoaan ja rikoksesta epäillään hänen entistä miestään, joka on kadonnut kuin tuhka tuuleen. Tapausta tutkittaessa pyöritään rakennusalan ja MeToo-liikkeen kiemuroissa.\nTykkään kovasti Simpasta ja kumppaneista. Pertti Laineen dekkarisarjan toinen osa Vainotut on sujuvaa luettavaa ja suosittelen lukemaan myös ensimmäisen osan Pisto sydämeen. Ihanan perinteisiä dekkareita muodissa olevan trilleribuumin keskellä!\nOtso Sillanaukee, Zero Waste – Jäähyväiset jätteille\nKirja kertoo siitä, mitä on Zero Waste -elämäntyyli ja kuinka sitä voi toteuttaa. Tosi hyviä vinkkejä helpoista hieman haasteellisimpiin tapoihin elää jätteettömämpää elämää. Olen tämän aiheen kanssa vielä ihan alkumetreillä vaikka tosi hyvään vauhtiin olen jo päässyt kahden kuukauden aikana. En ole ainakaan tällä hetkellä itse pyrkimässä täysin Zero Waste -elämään, mutta kannatan ajatusta hyvin pitkälle. Suosittelen kirjaa jokaiselle, jota kestävämpi kulutus ja jätemäärien vähentäminen kiinnostaa. Luin tämän kirjan e-kirjana Nextory-palvelun kautta.\nElly Griffiths, Korppikuningas (Ruth Galloway -sarja #5)\nArkeologi Ruth Gallowayn seikkailut jatkuvat sarjan viidennessä osassa Korppikuningas. Ruthin opiskelutoveri on kuollut, mutta käy ilmi, että kuolema ei välttämättä olekaan ollut vahinko. Ruth matkustaa Blackpooliin (komisario Harry Nelsonin kotikaupunki) selvittämään, mitä on tapahtunut. Uhilta ja vaaratilanteilta ei tälläkään kertaa vältytä ja sen lisäksi Ruthin ja Nelsonin välit aiheuttavat kimurantteja tunteita ja tilanteita – kuten aina.\nPidän kovasti tästä dekkarisarjasta ja sen päähahmoista. En osaa sen kummempaa sanoa, mutta kannattaa jokaisen dekkarifanin ainakin kokeilla, josko tästä pitäisi. Suosittelen myös lähtemään lukemaan alusta asti eli kirjasta Risteyskohdat, jos haluaa pysyä henkilöhahmojen kehityksessä mukana.\nTomas Gads, Pirulainen (Ryhmä Halme #1)\nPolttariporukka kirjaimellisesti törmää vedessä lilluvaan ruumiiseen Turun saaristossa ja tapausta ryhtyy selvittämään vastikään perustettu poliisin ryhmä Halme. Pirulainen on ryhmä Halmeesta kertovan sarjan ensimmäinen osa.\nTarinan lisäksi oli mielenkiintoista seurata, kuinka viiden täysin erilaisen ihmisen muodostama ryhmä toimii yhdessä ja millaisia ryhmän tyypit ja heidän taustansa ovat. Tässä avausosassa mielenkiintoisimmiksi hahmoiksi osoittautuivat mielestäni itse ryhmän pomo Halme, lappeenrannasta ryhmään bongattu ainakin ulkokuoreltaan kova Sergei Petrov sekä kuolemansyyntutkija Kristian Kvist. Vähiten mielenkiintoa herätti rikostutkija ja psykologi Magnus Mehtonen. Saa nähdä, kuinka henkilöhahmot ja heidän mielenkiintoisuus kasvaa ja muuttuu jatko-osissa. Ihan viihdyttävä dekkari, odotan jatkoa!\nYrsa Sigurdardottir, Synninpäästö (Lastentalo-sarja #3)\nElizabeth Strout, Kaikki on mahdollista\nCilla & Rolf Börjlind, Nousuvesi (Rönning & Stilton #1)\nBea Johnson, Zero Waste Home (e-kirja, Nextory)\nSisko Savonlahti, Ehkä tänä kesänä kaikki muuttuu (e-kirja, Nextory)\nJulkaissut: Irina / White & Fresh - 1.5.2019 klo 14:56 -\n2 kommenttia “Luetut kirjat – huhtikuu 2019”\nWau!Melkoinen määrä.Lukeminen on ihanaa.Harmi kun kovana lukijana minultakin nykyään jää lähinnä lehtien selailuun:(Kiireen vuoksi,”luppoaika”menee lähinnä nukkuessa.Täytyy ottaa itseään niskasta kiinni.Pari kirjaa tuolla odottaakin kauniita kesäpäiviä.Tykkään lukea pihalla auringossa:)\nUlkona lukeminen kesällä onkin kivaa! Auringossa tosin en tykkää lukea, tulee epämukava olo. Kokeile jokin luppoaikahetki lukea, kovana lukijana oot pian koukussa ja jää lehdet sikseen. 😉


suomi hanko elisa pori Thai-hieronta Rovaniemi 02.12.2016 | 0\nSuomi hanko elisa pori -\nJos tulemme Poriin, varaamme huoneen tästä hotellista. Hanko pitää saada atraktiiviseksi. Käyttäjätilin omistajana hyväksyt yleiset sopimusehtomme ja yksityisyydensuojamme. Ensin oli Lähteentie, sitten haluttiin kadusta Aarne Karjalaisen tietä ja nyt toinen ryhmä haluaa tien nimeksi jotain muuta, Aallontie. Kadut täynnä puliukkoja ja kävelykadulla joka kulmassa tyhjä liikehuoneisto.\n: Suomi hanko elisa pori\nEscort krakow seksiseuranhaku Parhaat hotellit Perustuu 2 asiakasarvioon. Matkan jälkeen asiakkaat kertovat meille kokemuksistaan. Kirjurinluoto oli hieno ja Taavi sillalla upeita taideteoksia. Majoituspaikassa yöpyessään asiakkaamme panevat merkille esimerkiksi sen, miten hiljainen huone on ja miten ystävällistä henkilökunta on. Hotelli erottui edukseen keyjuista. Katso kaikki hotelliarviot Porissa. Kirjaudu sisään Facebookilla Kirjaudu sisään Googlella.\nOmakuva alaston gdansk escort Hangossa ja Länsiuudellamaalla väki vähenee Missä on poliitikkojen ja päättäjien bisnessvainu? Suomi alle vuotiaiden maailmanmestari! Pyörällä oli helppoa kulkea kaikkialle ja Yyteri on tietenkin mahtava kohde siinä lähellä. Pienkoulut ja lapsiperheiden edulliset asuinalueet lähipalveluineen nyt houkuttelemaan muuttovirtaa takaisinpäin! Pori on mahtava paikka. Suomi voitti jääkiekon nuorten alle vuotiaiden maailmanmestaruuden. Rekisteröidy ja me lähetämme parhaat tarjoukset sinulle Tilaa uutiskirje.\nJAMINA PORNO PUSSY ASS Krakow escort pillun nuoleminen\nPUSSY HOT POSLIINI VAI PUSKA Seksiseuraa sex hd girl\nErotiikka ilmainen seksifilmejä


Suomen ortodoksisen kirkon ympäristöohjeisto – Ortodoksi.net\nSuomen ortodoksisen kirkon ympäristöohjeisto\n1 Suomen ortodoksisen kirkon ympäristöohjeisto\n1.1 Luomakunnan pyhittämiseksi\n1.2 Jatkuvaa työtä ympäristön huomioimiseksi\n1.2.1 Ympäristöasioiden seurantaryhmä\n1.2.2 Ympäristöohjelma seurakunnan työkaluna\n1.2.3 Ohjeiston tarjoama tuki\n1.3 Kirkon kasvatusvastuu\n1.3.1 Apua yhteistyöstä\n1.4 Eettinen sijoittaminen\n1.4.1 Eettisen sijoittajan ei tarvitse tinkiä tuotosta\n1.5 Eettistä kuluttamista tarpeen mukaan\n1.5.2 Askeesin perinne on aina ajankohtainen\n1.6 Toiminnan ympäristövaikutukset\n1.6.1.1 Energian- ja vedenkulutus\n1.6.1.2 Puhdistus ja puhdistusaineet\n1.6.1.3 Rakentaminen ja remontit\n1.6.2 Jätteitä vai raaka-ainetta?\n1.6.2.1 Kierrätyksen suuret mahdollisuudet\n1.6.4 Metsät ja hautausmaat\nOi Herra, kuinka ihanaa on olla Sinun vieraanasi: tuuli on täynnä tuoksuja, vuoret kurottuvat taivaisiin, vedet kuin rajaton peili josta heijastuu auringon kultaiset säteet ja ajelehtivat pilvet. Koko luonto kuiskailee salaisesti; rakkautesi sinettiä kantaen linnut ja kaikki maan eläimet hengittävät hellyyden syvyyksiä. Kaipauksemme herää iloon pysyen ikuisesti maassa ja iättömän kauneuden keskeltä kuuluu huuto: Hallelujaa!\nSinä toit minut tähän elämään kuin lumottuun paratiisiin. Lintujen laulusta soiva taivas on kuin syvä, sininen malja. Olemme saaneet kuulla metsän rauhoittavaa kuiskailua ja vesien kaunista musiikkia. Olemme saaneet maistaa hedelmiä ja tuoksuvaa hunajaa. Kuinka miellyttävää onkaan olla kanssasi maan päällä: on ilo olla vieraanasi.\nAkatistos luomakunnalle, 2. kontakki ja iikossi. Kirjoittanut metropoliitta Trifon (Turkestanov) vuonna 1934 Suom. J. Lyytinen, tark. M. Wallgrén\nOrtodoksisen kirkon jumalanpalveluksessa käytetään monia aineita. Rukouksessa on mukana vettä, öljyä, viiniä, vehnänjyviä, metsän ja peltojen satoa sekä suitsutuspihkaa, hiiltä, eri metalleja, puuta ja kankaita. Ikonissa kivi-, kasvi- ja eläinkunnan aineet yhdistyvät väreiksi ja viivoiksi, jotka puupinnalle tai kiviseinälle piirtää ihmisen käsi. Kirkkorakennus on luomakunnan ylistysvirsi, jossa rakennusaineet yhtyvät ihmisen työhön. Liturgian ytimessä, pyhässä ehtoollisessa, leipä ja viini muuttuvat Kristuksen ruumiiksi ja vereksi, aine tulee yhteydeksi Luojan ja luodun välille. Kirkon tehtävä on johtaa luomakunta takaisin yhteyteen Jumalan kanssa, yhteiseen kosmiseen liturgiaan.\nIhmisen alkuperäinen tehtävä on pukea sanoiksi luomakunnan kiitos Luojalleen, olla luomakunnan pappi. Eläimillä, kasveilla ja aineella on olemuksessaan yhteys Luojaansa, ja ihminen voi sanoillaan ja teoillaan ilmaista sitä yhteyttä. Hän on kaiken luodun puolesta rukoilija, kiittäjä ja uhraaja Luojan edessä, kun hän antaa äänensä luomakunnan käyttöön. Samalla ihminen on Jumalan pelastavan läsnäolon kanava, kun hänen sanojensa kautta Jumalan Sana tulee lausutuksi ääneen. Luomistyönsä jatkoksi Jumala kutsui ihmisen antamaan eläimille nimet ja tulemaan luomakunnan viljelijäksi ja varjelijaksi (1. Moos. 2:15, 2:19–20). Jumalan luomistyö jatkuu luonnon kiertokulussa ja maailmanhistorian tapahtumissa, ja siihen ihmistä kutsutaan mukaan, Luojan työtoveriksi.\nIhmisen toiminnan tuloksista maapallolla on nähtävissä, että ellei ihminen noudata kutsumustaan luomakunnan pappina, hänen suhteensa muuhun luomakuntaan vääristyy irvikuvakseen. Viljelijästä ja varjelijasta tuleekin riistäjä ja hyväksikäyttäjä. Se on vieraantumista luomakunnasta, ihmisen omasta olemuksesta ja Luojasta – se on syntiä. Ilmakehä, vesistöt, metsät, suot tai kotieläimet eivät ole vain omaisuutta, joita voi käsitellä pelkkä ihmisen hyöty mielessä. Muiden luotujen kohteleminen ihmisen rajattoman ahneuden välikappaleina on ekologista pahuutta. Sen seuraukset vaikuttavat ihmisten ja koko luomakunnan elämään, nyt erityisesti ilmastonmuutoksen kautta.\nOrtodoksinen usko perustuu siihen, että Jumala syntyi ihmiseksi, tuli lihaksi. Jumalan Poika syntyi Ihmisen Pojaksi. Äärellinen kantoi ääretöntä, aine tuli pyhyyden paikaksi. Syntiin ja kuolemaan sidottu elämä kohtasi sitä ylläpitävän voiman. Koska Kristus on Elämä itse, hänen nöyrtymisensä ja ristinkuolemansa voitti kuoleman, kärsimyksen ja synnin. Alkuperäinen yhteys Luojan ja luotujen välillä tuli jälleen mahdolliseksi.\nIhminen tarvitsee ympäröivään maailmaan suhteen, joka ei ole yksinomaan hyötyä etsivä ja kuluttava. Kristuksen risti ja ylösnousemus haastavat elämäntavan muutokseen. Katumuksen kautta suhtautuminen ympäristöön voi muuttua. Ihmisen kyky viljellä ja varjella luomakuntaa voi kirkastua, palautua elämää palvelevaksi luovuudeksi, Luojan työtoveruudeksi.\nKristinuskoon kuuluu aina askeesi, paasto ja kilvoitus, jossa usko ja ihanteet määräävät elämäntavan suunnan. Se tarkoittaa kunnioitusta kaikkea luotua kohtaan ja kohtuutta siinä, kuinka sen hedelmiä käytetään. Pyhät kilvoittelijat antavat esikuvan siitä, että tällainen elämäntapa on mahdollinen ja että se on ihmisen pelastuksen tie.\nUuden testamentin mukaan kirkon ja kristittyjen on oltava maailmassa suola ja hiiva, muistutus ja ärsyke jostain paremmasta. Voimme kysyä, kuinka tämä toteutuu ortodoksisissa seurakunnissamme. Ympäristöasioissa seurakuntien ja luostarien tulisi olla yhteisöjä, joista näkyy, mihin suuntaan ihmiskunnan tulisi muuttaa suhdettaan luomakuntaan.\nTaivaan valtakunta on läsnä ortodoksisessa jumalanpalveluksessa – kaikilla aisteilla, ymmärryksellä ja tunteella koettavissa. Sen ytimessä on pääsiäisen ilosanoma, johon sisältyy koko kristinusko. Kristuksen ihmeet, joilla hän kosketti ihmisen kärsimystä ja kuolemaa, Hänen kirkastumisensa opetuslasten edessä Taabor-vuorella ja ruumiillinen ylösnousemuksensa ja taivaaseen astumisensa lupaavat, että kaiken elämän päämäärä on Jumalan kirkkaudessa. Jumala kutsuu ihmistä tuomaan mukanaan Taivasten valtakuntaan koko aineellisen luomakunnan.\nSinun eteesi lankeamme, oi Herra, ja sielujemme nöyryydessä anomme: Käskyilläsi päästä tämä Maa, jolla asumme, kaikesta vahingosta ja täydestä tuhosta, ja tahdollasi pian karkota ja hävitä vaaralliset päästöt ja vuodata elämää ylläpitävän ilman raikas henkäys. Sulje suojelukseesi ympäristön koko piiri valtiaalla voimallasi, oi Herra ja Vapahtaja, suoden kaikille anteeksiannon, pelastuksen ja jumalallisen armon.\nEkumeenisen patriarkan vuonna 1989 asettaman luomakunnan päivän (1.9.) kirkkoveisuista\nJatkuvaa työtä ympäristön huomioimiseksi\nKäsillä oleva Ortodoksisen kirkon ympäristöohjeisto antaa ympäristöteeman eri osa-alueista laajat suuntaviivat. Tarkoituksena on, että ortodoksiset seurakunnat, hiippakuntakansliat, kirkon keskushallinto sekä luostarit kukin laativat näiden suuntaviivojen pohjalta omat ympäristöohjelmansa vuosien 2010-2011 aikana. Kirkkoa lähellä olevien järjestöjen toivotaan osallistuvan työhön omalta osaltaan.\nSeurakunnat ja muut toimijat ovat luonnollisesti hyvin erilaisia suhteessa ympäristökysymyksiin: jotkut omistavat metsiä ja leirikeskuksia, jotkut toimivat ensisijaisesti taajamissa, monilla on lukuisia heikkokuntoisia, sähkölämmitteisiä rukoushuoneita. Useimmille on yhteistä se, että toiminta-alue on laaja (jopa koko maan laajuinen) ja että toimintavarat ovat niukkoja. Tämä ohjeistus on yritetty laatia siten, että se tarjoaa välineitä paikallisen ympäristöohjelman laatimiseen monissa olosuhteissa.\nKeskushallinnon ja hiippakuntien ympäristöohjelmien sisällölle on niiden roolista johtuvia lisävaatimuksia. Keskushallinnossa kuuluu miettiä, mitä asioita voisi hallinnoida tai tehdä kirkon tasolla, ja hiippakunnat voivat ottaa roolin seurakuntien yhteistyön kehittäjinä ja seurakuntien työntekijöiden ja luottamushenkilöiden koulutuksen järjestäjinä.\nVoimavarana useimmilla toimijoilla on jäsenistö, jonka piiristä löytyy moninaisia taitoja, tietoja ja kykyjä. Nuoret, koululaiset ja erityisesti lukiolaiset ovat usein paljon vanhempaa polvea valveutuneempia ympäristökysymyksissä ja siksi nuoria on pyrittävä saamaan mukaan työhön. Työntekijöiden rooli ympäristöohjelmien tekemisessä on tärkeä, jotta suunniteltavat toimet ovat toteuttamiskelpoisia. Eri alojen asiantuntijoiden kanssa kannattaa tehdä yhteistyötä, jotta toimet saadaan tehokkaiksi ja oikeaan tärkeysjärjestykseen.\nKirkollishallituksen asettama seurantaryhmä seuraa jatkossa ohjelman toteutumista vuosittain seurakuntien toimintakertomusten pohjalta sekä tarkastaa hiippakuntien ja keskushallinnon ympäristöohjelmat. Työryhmän tehtäviin kuuluu myös koota palautetta ja välittää kerääntynyttä tietoa mm. netissä sekä selvitellä eri toimintojen suhteellista rasitetta ympäristölle. Ryhmä myös kehittää tätä ohjeistoa edelleen.\nSeurakuntien ympäristöohjelmat ja niiden toteutuminen tarkastetaan piispantarkastuksen yhteydessä. Hiippakuntien tulee tukea ja kannustaa resursseja säästävään yhteistyöhön erityisesti pieniä seurakuntiaan ympäristöohjelman laatimisessa ja toteuttamisessa. Niissä asioissa, joissa seurakunnilla on yhteistyösopimus, tulee tehdä yhteistyötä myös ympäristöasioissa.\nYmpäristöohjelma seurakunnan työkaluna\nYmpäristöasioiden huomioimisen kuuluu olla erottamaton osa kirkon kaikkea toimintaa. Paitsi että siihen on moraalinen velvoite, 50 tuhannen hengen yhteisön toiminnalla on myös todellista vaikutusta. Jotta ympäristökuormituksen vähentämiseen tähtäävät toimet olisivat hallittuja ja tehokkaita, tulee jokaisen seurakunnan, toimintakeskuksen, yhdistyksen tai muun sopivan kokoisen toimijan laatia oma ympäristöohjelmansa. Ympäristöohjelmia pitää laatia paikallisesti, koska eri toimenpiteiden järkevyys riippuu paikallisista oloista: välimatkoista, kierrätysmahdollisuuksista, rakennusten tekniikasta, ihmisten tietopohjasta ja niin edelleen. Ympäristöasioita joudutaan myös suhteuttamaan muihin toiminnan tarpeisiin.\nYmpäristöohjelman aikaansaaminen ei ole tavoite sinänsä, vaan sen laatimisen päämääränä on:\nKerätä tieto ympäristöön vaikuttavasta toiminnasta\nSelvittää vastuut ympäristöasioiden hoidossa\nKeksiä seurakunnan tilanteeseen sopivia keinoja ympäristövaikutusten vähentämiseksi\nTehdä ympäristöasioiden huomioimisesta rutiinia päätöksenteossa ja toiminnassa\nOhjelman ei siis tarvitse olla hieno tai pitkä paperi, kunhan sitä varten on selvitetty ja pohdittu riittävästi ympäristöasioiden tilaa ja toimintamahdollisuuksia.\nOhjelma valmistetaan tällaisia askelia seuraten:\nSeurakunnan valtuusto, hiippakuntaneuvosto, kirkollishallitus tai järjestön johtokunta nimeää ympäristötyöryhmän (suositus 3-6 henkilöä) sekä antaa työryhmän toiminnalle määräajan (suositus: 4-6 kk). Työryhmään valitaan henkilöitä, jotka edustavat ympäristöteeman eri osa-alueiden osaamista, seurakunnan tai muun toimijan eri alueita, molempia sukupuolia ja eri ikäryhmiä. Työryhmä valitsee keskuudestaan puheenjohtajan ja sihteerin. Suurten seurakuntien työryhmässä voi olla alatyöryhmiä alueittain tai teemoittain.\nTyöryhmä perehtyy Ortodoksisen kirkon ympäristöohjeistoon ja tarvittaessa muuhun alan kirjallisuuteen sekä seurakunnan toimintakertomuksiin tai muihin toiminnan dokumentteihin. Tämän pohjalta työryhmä selvittää seurakunnan eri toimintojen ympäristövaikutuksia, riskejä ja korjausehdotuksia, sekä pohtii parannustoimien järkevää aikataulutusta. Tarvittaessa työryhmä käyttää ulkopuolisia asiantuntijoita esim. kustannusvaikutusten selvittämiseen.\nTyöryhmä laatii määräaikaan mennessä ehdotuksensa seurakunnan / muun toimijan ympäristöohjelmaksi. Ehdotus ympäristöohjelman sisällysluetteloksi on liitteessä.\nTyöryhmän perustajataho käsittelee ehdotuksen ympäristöohjeistoksi, tekee siihen tarvittaessa muutoksia ja hyväksyy lopullisen ohjelman käytettäväksi seurakunnan PTS-suunnitelman ja vuotuisen toimintasuunnitelman osana.\nVuotuisessa toimintakertomuksessaan seurakunta tai muu toimija raportoi ympäristöohjelman toteutumisesta vuositasolla ja pitkän tähtäimen ohjelmaan tehdyistä muutoksista.\nEnsimmäinen valmistettu ympäristöohjelma on hyvä nähdä pohjana, jota kehitetään ja muokataan tulevina vuosina kokemusten ja uuden tiedon perusteella. Kenelläkään ei ole vielä tietoa parhaista tavoista hoitaa ympäristöasioita ortodoksisessa kirkossa, joten edessä on varmasti uuden oppimista. Tärkeintä on, että prosessi saadaan käyntiin ja vastuulliset ottavat asian omakseen. Ympäristötyötä kannattaa aina tehdä pitkäjänteisesti ja tilannetta seuraten; ympäristöasioita koskeva tietokin muuttuu koko ajan.\nJotta ympäristöasiat saataisiin todella haltuun, ohjelmassa pitää olla selkeitä mittareita (esim. sähkön ja paperin kulutus, sekajätteen määrä, hankittujen ympäristömerkittyjen tuotteiden määrä), joita seurataan vuodesta toiseen, ja konkreettisia tavoitteita (esim. sähkön kulutuksen vähentäminen 10% kahdessa vuodessa). Tavoitteita ei kannata olla vuositasolla kovin monta. Tärkeintä on niiden saavuttaminen. Aloitusvuonna (2010) ympäristöasiat voi nostaa koko organisaatiossa erityisesti esille. Myöhempinä vuosina voi olla hyvä paneutua yksittäisiin teemoihin syvemmin.\nOhjeiston tarjoama tuki\nNäissä ohjeissa on käsitelty lyhyesti ne toiminnot, joista todennäköisesti tulee kirkon toiminnan suurimmat ympäristövaikutukset: kiinteistöjen ja maaomaisuuden hoito ja käyttö, matkat, jätehuolto ja toimistotyö.\nSuorien ympäristövaikutusten lisäksi tulee tiedostaa myös toiminnan epäsuora vaikutus, joka voi olla useasti jopa suoraa merkittävämpi. Esimerkiksi elektroniikkalaitteiden valmistus tuottaa päästöjä kaivosten, metallinjalostuslaitosten ja tehtaiden ympärillä, ja tämä tapahtuu usein maissa, joiden ympäristöasioiden hallinnassa on paljon parannettavaa. Näitä vaikutuksia voidaan vähentää, kun ne huomioidaan hankintoja tehdessä. Hankintojen säätelyn lisäksi kirkolla ja sen toimijoilla on mahdollisuus vaikuttaa laajasti myös liiketoiminnan ja kasvatustyön avulla.\nKunkin luvun loppuun on kerätty lista toimenpiteitä, joilla ympäristövaikutuksia pystytään helpoimmin vähentämään. Listat toimivat ympäristöohjelmaa laadittaessa pohjana: niistä voi suoraan poimia ohjelmaan soveltuvia toimenpiteitä ja tavoitteita. Listat eivät ole vaatimuksia eivätkä kattavia – kunkin toimen toteutuskelpoisuus ja toteutusaikataulu on mietittävä paikallisesti, ja muita tavoitteita on hyvä keksiä. Listat on tarkoitettu tarkistuslistoiksi: keventämään ohjelman muodostamista. Niiden avulla voidaan myös seurata, miten ohjeistuksen toteutuminen etenee koko kirkossa.\nToimenpiteisiin on listattu myös joitain suurempia, tiedonkeruuseen ja suunnitteluun liittyviä kokonaisuuksia. Näitä ovat mm. ympäristökasvatussuunnitelma, jätehuoltosuunnitelma, hankintaohjeistus, metsänhoitosuunnitelma ja liikenne- ja kuljetusselvitys. Näihin isompiin teemoihin voi olla hyvä keskittyä erikseen, ensimmäisen ympäristöohjelman laadintaa seuraavina vuosina. Yhteistyö varsinkin pienempien seurakuntien välillä kannattaa.\nOhjeiston liitteisiin on kerätty ympäristötietoutta ja -tietolähteitä päätöksenteon pohjaksi. Luterilaisen kirkon tuottama Ympäristödiplomin käsikirja on toiminut pohjana näille ohjeille, ja siitä löytyy käsitellyistä aihepiireistä syvällisempää tietoa ja käytännön esimerkkejä\nSeurakunta tekee jatkuvaa kasvatustyötä lähetyskäskyn perusteella. Ympäristökasvatuksen perustana toimii kristillinen luomisusko ja käsitys ihmisen tehtävästä luomakunnan viljelijänä, varjelijana ja pyhittäjänä. Ympäristökysymyksen käsittely on teologisesti perusteltua useissa tilanteissa, ja tilanteet tulisi käyttää hyväksi. Ympäristökasvatuksen tehtävänä on herätellä seurakuntalaisia ja työntekijöitä huomioimaan ihmisen rooli luomakunnan osana; kohti mielen ja elämäntavan muutosta.\nJotta ympäristökasvatus ja sen mahdollisuudet tiedostettaisiin ja hallittaisiin, on kunkin toimijan hyvä laatia ympäristökasvatussuunnitelma osaksi ympäristöohjelmaa. Ympäristökasvatussuunnitelmassa on tarkoitus pohtia järjestelmällisesti toteutettavaa ympäristökasvatusta. Siinä voidaan käsitellä esille nostettavia teemoja (esim. paikalliset tai ajankohtaiset ympäristökysymykset, kirkkovuoden sisällöt ja teemapäivät, vedenpyhityksen merkitys) ja sopivia tilanteita aiheiden käsittelyyn (esim. saarnat, erilaiset toimintapiirit, leirit, pyhiinvaellukset, henkilökunnan ja luottamushenkilöiden koulutustilaisuudet, lehtijutut) sekä kuhunkin tilanteeseen sopivia keinoja (vierailut ja muu yhteistyö, tietoiskut, opastaulut, talkoot, harjoitukset, paasto).\nLuontevia foorumeja ympäristökasvatukseen ovat kristinoppileirit (ympäristöasioita tulisi käsitellä läpäisyperiaatteella, eikä vain yksittäisillä oppitunneilla), lapsityö (tutustuminen kasvi- ja eläinlajeihin, lähimetsään, askartelumateriaaleista keskusteleminen tms.) perhetyö (kuluttaja-asioista keskusteleminen ym), tiistaiseurat, diakoniatyö ja muut toimintapiirit (keskusteluillat, ympäristötalkoot jne.)\nEsimerkin näyttäminen on tehokasta kasvatusta, sekä hyvässä että pahassa. Tiedostamattomat ratkaisut ja välinpitämättömyys ympäristöasioista kertautuvat muiden noudattaessa esimerkkiä. Leireillä tai palavereissa käytettävien materiaalien valitseminen ympäristöä säästävistä vaihtoehdoista on luontevaa kasvatustyötä. Sitä on myös sähköpostin ja muun tietotekniikan (videoneuvottelut, sähköiset esityslistat ja pöytäkirjat) hyödyntäminen kokousjärjestelyissä. Ympäristökasvatuksen onnistumiselle on ensiarvoisen tärkeää, että kasvattaja on itse sisäistänyt asian merkityksen. Tärkeää on myös tunnustaa ympäristötiedon jatkuva muuttuminen ja täydentyminen sekä se, että asioihin on aina monta näkökulmaa: olemme kaikki oppimassa.\nYmpäristökasvatuksessa on hyvä tehdä yhteistyötä asiassa kokeneiden kanssa. Näitä ovat mm. koulut ja biologian opettajat, luonnonsuojelujärjestöt, yritykset ja niiden ympäristöpäälliköt, ympäristöaktiivit seurakuntalaiset, kunnan ympäristöviranomaiset, reilun kaupan edistämisyhdistys ja martat. Yhteistyö uskonnonopettajien kanssa on hyödyllistä myös ympäristöasioissa. Toimintatapojen ja arvopohjan samanlaisuus tekee luterilaisista seurakunnista myös luontevia yhteistyökumppaneita. Niillä on ympäristöasioiden huomioimisesta jo enemmän kokemustakin.\nValamon kansanopistolla ja ortodoksisella seminaarilla on ympäristökasvatuksessa erityisrooli: ympäristöasioiden käsittely asiaan kuuluvalla tavalla sopii luontevasti niin vahtimestarikoulutukseen, ponomarikoulutukseen kuin teologiseen koulutukseenkin. Ympäristöteologisen materiaalin saatavuuteen esimerkiksi ortodoksi.net -sivustolla tulisi panostaa koko kirkossa, esimerkiksi patriarkka Bartolomeoksen tekstejä kääntämällä.\nYmpäristökysymysten käsittely saarnoissa kaikissa sopivissa tilanteissa\nYmpäristöteemojen nostaminen esiin seurakunnan leireillä\nLeirien ja tapahtumien suunnittelu siten, että ympäristöasioita on mietitty läpi koko toteutuksen\nKerhojen luontoretket lähiluonnossa (myös kaupunkipuistot) ja lajeihin tutustuminen\nPapiston osallistuminen ekoteologiaa käsittelevään koulutukseen\nTeemapäivien ja koulutuksen järjestäminen henkilöstölle/ luottamushenkilöille/ jäsenille\nEettisen sijoittamisen ohjeistus koskee erityisesti kirkon keskusrahastoa sekä suurempia seurakuntia, mutta soveltuu myös yksityisten sijoittajien ja yhteisöjenkin ohjeeksi.\nEettinen sijoittaminen huomioi ympäristöarvot, ihmisoikeudet ja yritysten yhteiskunnallisen vastuun. Alkuaan eettisellä tai vastuullisella sijoittamisella tarkoitettiin sijoitustoimintaa, jossa vältettiin ei-toivottuja yrityksiä. Näitä olivat ennen kaikkea yritykset, joiden toimiala liittyi alkoholi- ja tupakkateollisuuteen, uhkapeleihin, pornografiaan tai aseteollisuuteen, jotka saastuttivat ympäristöään tai käyttivät lapsityövoimaa.\nNykyisin eettisen sijoittamisen pyrkimyksenä on valita yrityksiä positiivisin perustein: selvitetään, mitä yritykset parhaiten tukevat kestävää kehitystä, kantavat vastuuta ilmastonmuutoksen hidastumisesta ja ympäristön tilan parantumisesta, noudattavat hyvää hallintotapaa ja käytännössä edistävät ihmisoikeuksia. Muutama vuosi sitten myös YK on ryhtynyt aktiiviseksi toimijaksi vastuullisen sijoitustoiminnan edistämiseksi.\nEettinen sijoittaminen voi tarkoittaa myös sijoittamista yrityksiin, joita johdetaan vastuullisesti ja jotka voidaan luokitella sosiaalisilla ja ympäristökriteereillä mitattuna hyviksi. Vastuulliseen johtamiseen kuuluu muun muassa yrityksen aineettoman pääomaan hyödyntäminen sekä henkilökunnan osaamisen ja monimuotoisuuden arvostaminen ja siihen panostaminen.\nYksinkertaisin tapa aloittaa eettinen sijoittaminen on sijoittaa eettiseen sijoitusrahastoon. Maailmanlaajuisesti on tarjolla useita satoja eettisiä sijoitusrahastoja ja Suomen markkinoillekin sijoittavia rahastoja löytyy jo useita. Sijoittajan apuna on myös useita eettisiä sijoitusindeksejä sekä edullisesti hoidettuja indeksirahastoja, jotka seuraavat valitun eettisen indeksin liikkeitä.\nEettisen sijoittajan ei tarvitse tinkiä tuotosta\nTutkimukset ovat osoittaneet, että eettinen sijoittaja ei välttämättä joudu tyytymään tavanomaista pienempään sijoitustuottoon. Joissakin selvityksissä on saatu jopa näyttöä siitä, että eettiset rahastot voisivat saavuttaa paremman riskisuhteutetun tuoton kuin tavalliset rahastot. Tämä perustuu siihen, että eettisesti toimivat yritykset ovat todennäköisesti muita yrityksiä kilpailukykyisempiä pitkällä aikavälillä. Yritykset, jotka huomioivat yhteiskuntavastuun ja ympäristöriskit sekä -mahdollisuudet, omaavat paremman yrityskuvan ja ne pystyvät paremmin säilyttämään positiiviset suhteet työntekijöihin, asiakkaisiin, tavaran toimittajiin ja muihin sidosryhmiin. Hyvän tekeminen on sijoittajalle kannattavaa.\nSijoitusten etiikan tilan selvittäminen\nTiedonhankinta eettisistä sijoituskohteista\nLiikekumppaneiden etiikan selvittäminen\nSijoitusten siirtäminen eettisesti korkeatasoisiin kohteisiin osittain /kokonaan\nLiikekumppaneiden (mm. vuokralaisten) etiikan huomioonottaminen liiketoimissa\nEettistä kuluttamista tarpeen mukaan\nOrtodoksiset seurakunnat, hiippakuntakansliat, kirkon keskushallinto, luostarit, järjestöt samoin kuin yksittäiset seurakuntalaiset tekevät konkreettisia ympäristöön vaikuttavia tekoja kuluttamiseen liittyvissä valinnoissa. Olemme vastuussa tekemisistämme, joita kuluttamiseen liittyvät valinnatkin ovat. Kun lopussa kysytään “rakastitko?”, tekemämme valinnat ovat mukana vastauksessa.\nKuluttaessamme jotakin aina kuluu. Kysymys kuuluukin, kulutammeko vain sen mikä on tarpeen ja hyvästä, vai kulutammeko muidenkin edestä? Valitettavasti kohtuullisuus on hyve, johon ympäröivä kulttuuri ei juurikaan rohkaise. Kirkkomme perinteisiin kuuluvat luostarit, askeesi sekä paaston ja juhlan vuorottelu, joista jokainen voi löytää osviittaa siihen, ettei ihmisen tarvitse saada kaikkea heti - tai ollenkaan- voidakseen elää hyvää elämää.\nVastuulliseen ja eettiseen kuluttamiseen liittyvät yhtä lailla seurakuntien kirkkokahvit, energiaa vähemmän kuluttavat jääkaapit kuin sekin, suosimmeko matkustaessa käytettäväksi julkisia kulkuneuvoja ja hotelleja, joissa ei ole tarjolla maksullisia pornokanavia. Osana luomakuntaa teoillamme on väliä.\nEettisen kuluttamisen valinnat ovat usein vaikeita tehdä. Tuotteiden elinkaaren ympäristövaikutusten vertailu on vaikeaa, ja asiaan yrittää saada selvyyttä useampikin tutkimuslaitos. Hankintoja tekevän helpotukseksi on olemassa ympäristömerkkejä, joilla merkityt tuotteet aiheuttavat asiantuntijoiden mukaan vähemmän rasitusta ympäristölle. Ympäristömerkittyjä tai muuten ympäristöystävällisiksi todettuja tuotteita tulee suosia ainakin merkittävissä hankinnoissa.\nMonissa tilanteissa on mahdollista välttää suoraa kulutusta eli uuden tavaran ostamista. Harvoin käytettyjä tarvikkeita (esim. isot astiamäärät, työkoneet) on usein mahdollista saada vuokralle tai lainaksi, ja monet tuotteet ovat käyttökelpoisia myös käytettyinä. Huolloilla ja korjaamisella pidennetään tuotteiden käyttöikää. Näillä toimilla saadaan myös taloudellista säästöä.\nJoskus tavaran ostamisen voi välttää ostamalla vastaavan palvelun (esim. kuljetukset). Tavaroiden yhteiskäyttö on järkevää monelta kannalta. Seurakunnat voivat myös yhteisöinä kannustaa siihen, esimerkiksi lainaamotoiminnalla. Uusia tuotteita hankittaessa tulisi kiinnittää huomiota pitkäikäisyyteen ja korjattavuuteen. Kierrätetyt ja kierrätyskelpoiset valmistusmateriaalit ovat ympäristön kannalta parempia.\nAskeesin perinne on aina ajankohtainen\nRuuan tuotanto muodostaa huomattavan osan suomalaisten ekologisesta jalanjäljestä. Suurimmat ympäristövaikutukset tulevat lihan ja maitotuotteiden tuotannosta sekä kasvisten kasvihuoneviljelystä talvikaudella. Myös ruoan kuljetusmatkoilla ja -tavalla on merkitystä. Kasvukauden mukaisten kotimaisten kasvisten käyttöä tulee siis suosia. Luomutuotannolla pyritään viljelyn ympäristökuormituksen vähentämiseen, ja Reilun Kaupan tuotannolla on sosiaalisen oikeudenmukaisuuden lisäksi myös ympäristökriteerit.\nLiha ja maitotuotteet kuuluivat aiemmin vain juhlapäivien ruokavalioon. Nyt ne ovat arkiruokaa, ja aiheuttavat valtaisan kuormituksen paitsi maapallolle, myös suomalaisten terveydelle. Paastoajoista ja paastosäännöistä kiinni pitäminen vähentäisi itse kunkin tuottamaa ympäristötaakkaa huomattavasti.\nKirkko on opettanut askeesia ja kohtuutta alusta alkaen. Ympäristönsuojelun pyrkimykset eivät ole mitenkään ristiriidassa tämän opetuksen kanssa. Ainoa varmasti ympäristörasitusta vähentävä toimi kun on kulutuksen vähentäminen.\nHankintaohjeiden laatiminen ja ympäristöasioiden huomioiminen niissä\nKokonaistaloudellisen edullisuuden ja ympäristöominaisuuksien ottaminen kilpailutuskriteereiksi\nSiirtyminen tietyssä tuoteryhmässä (esim. pesuaineet, pehmopaperit, toimistotarvikkeet) kokonaan ympäristömerkittyihin tuotteisiin\nPäivitysmahdollisuuksien ja pitkäikäisyyden (mm. pitkä takuu) painottaminen (tietotekniikka, talouskoneet)\nPienen energiankulutuksen painottaminen (A/A+ luokka talouskoneissa, Energy Star 2007 tai TCO –merkki tietotekniikassa)\nPaastopäivien noudattaminen ruuan tarjoilussa\nKauden kasvisten käyttäminen\nReilun kaupan tuotteiden käyttäminen tietyissä tuoteryhmissä (mm. kahvi, tee, hedelmät)\nLuomu- ja lähiruoan käyttäminen (juurekset, marjat, jauhot, sienet, maitotuotteet, liha)\n(Kirkko)tekstiileissä pitkäikäisten, helposti puhdistettavien ja kunnostettavien sekä (kotimaisten/luomu) luonnonmateriaalien suosiminen\nPerinteisesti valmistetun suitsutuspihkan käyttö\nKullan ja muiden harvinaisten metallien käytön määrän selvittäminen ja käytön rajoittaminen tärkeimpiin kohteisiin\nKoko kirkkokuntaa koskevaa arviota eri toimintojen ympäristövaikutuksista ei ole tehty. Kaksi asiaa noussevat vaikutuksiltaan kuitenkin yli muiden: seurakunnat ovat laajoja ja hajallaan, ja vähäisessä käytössä olevia kirkkorakennuksia on paljon. Toiminta aiheuttaa siis paljon autoilua ja rakennusten lämmitys saattaa kuluttaa käyttöönsä nähden kohtuuttomasti energiaa. Merkittäviä ympäristövaikutuksia tulee ylipäänsä kiinteistöjen lämmityksestä ja ylläpidosta. Seurakuntien toimistojen ja keittiöiden toiminnalla on omat vaikutuksensa. Yksityiskohtia ei sovi unohtaa: harvinaisten metallien kuten kullan käyttö tuottaa määräänsä nähden suuret ympäristövaikutukset, samoin lentoliikenteen käyttö.\nYmpäristövaikutusten taustat ja toimet niiden lieventämiseksi on tässä jaoteltu toiminnoittain. Käytännössä asiat ovat päällekkäisiä, eikä täydellistä jakoa vastuualueisiin voi tehdä. Esimerkiksi jätehuollon ekologisointi koskee niin kaikkia roskisten käyttäjiä kuin jätehuoltosopimuksen tekijää. Yhdessä tekeminen ja toisten kuuntelu on ympäristöasioissa suotavaa.\nEnsimmäinen askel nykypäivän ympäristönsuojelussa on lakien noudattaminen. Ainakin jätehuollolle, vesien käsittelylle, maankäytölle ja rakentamiselle on normit, joissa on otettu ympäristönäkökulma huomioon.\nEnergian- ja vedenkulutus\nUseimpien seurakuntien kirkot, rukoushuoneet ja muut toimintakeskukset on rakennettu aikana, jolloin energian säästöön ei juuri kiinnitetty huomiota. Ensimmäinen askel energian säästössä on sähkön ja veden kulutuksen systemaattinen seuranta eri kiinteistöissä. Vertailukelpoisia lukuja saa käyttämällä ominaiskulutusta (kWh/m3) ja korjaamalla tulokset Ilmatieteen laitoksen tuottamaa lämmitystarvelukua käyttäen säätilariippumattomaksi.\nSeurannan avulla voidaan suunnitella ja asettaa kiireellisyysjärjestykseen tarvittavia korjauksia. Energiankäytön kannalta keskeisissä kiinteistöissä kannattaa myös tehdä energiakatselmus (tai pienempi energiakatsastus), johon on mahdollista saada avustusta julkisista varoista TE-keskusten kautta. Energiakatselmuksessa kartoitetaan rakennuksen sähköä, lämpöä ja vettä käyttävien järjestelmien kunto ja säätömahdollisuudet ja etsitään mahdollisuuksia energian säästöön.\nValaistus kuluttaa lämmityksen jälkeen eniten energiaa rakennuksissa. Uusi teknologia (led-valot ja paremmiksi kehittyvät energiansäästölamput) sekä hehkulamppuja hylkivä uusi lainsäädäntö vähentävät valaistuksen sähköntarvetta. Pian tulee ajankohtaiseksi miettiä, miten kirkkojen valaistus järjestetään tunnelmasta tinkimättä.\nEnergiakatselmuksen tai -katsauksen teettäminen kiinteistössä\nVeden kulutuksen seuranta kiinteistöittäin/toiminnoittain\nSähkön kulutuksen seuranta kiinteistöittäin/toiminnoittain\nLämmitysenergian kulutuksen seuranta kiinteistöittäin\nSäästötavoitteiden asettaminen (esim. 10-15% vähennys viidessä vuodessa)\nHenkilöstön koulutus (isännöitsijät, talonmiehet, muut)\nKiinteistöjen ja laitteiden säännölliset huoltotoimet (mm. pakastimien sulatus)\nOhjeiden antaminen tilojen käyttäjille\nUusittavien kylmälaitteiden vaihtaminen energiankäytöltään A-luokkaisiksi\nVettä säästävien laitteiden asennus (mm. hanojen suuttimet)\nLämmityksen säätäminen oikein ja tarkoituksenmukaisesti\nTuuletuksen ja ilmastoinnin säätäminen asianmukaisiksi ja huolto\nTilojen käyttöasteen nostaminen, yhteistyö tilojen käytössä\nSiirtyminen ympäristömerkityn (norppa) sähkön käyttöön\nVaihtaminen energiansäästölamppuihin (tai suoraan led-valoihin)\nOsallistuminen energiansäästöviikkoon ja Earth Houriin\nPuhdistus ja puhdistusaineet\nSäännöllinen siivous pitää paikat pidempään käyttökelpoisena ja vaikuttaa suoraan elin- ja työympäristön viihtyisyyteen ja terveellisyyteen. Puhdistusaineista johtuvat päästöt ilmaan ja viemärivesiin ovat puhdistuksen pahin ympäristöhaitta. Aineilla voi olla väärin käytettynä ja säilytettynä myös vakavia terveysvaikutuksia. Siivoojien ammattitaito ja aineiden valintakriteerit ovat vaikutusten minimoinnissa keskeisiä tekijöitä.\nSiivoojien koulutus (mm. puhdistusaineiden oikea annostelu, siivousvälineiden pesu, pintamateriaaleja säästävä käsittely)\nSiivoojien kuuleminen työoloista\nPuhdistusaineiden valinta (ympäristömerkit, myrkyttömyys, fosfaatittomuus erityisesti haja-asutusalueilla, hajusteettomuus)\nSiivouskemikaalien asiallinen säilytys (lukituissa tiloissa) ja hävittäminen (ongelmajätteenä)\nMikrokuituliinojen käyttö (vähentää puhdistusaineiden tarvetta)\nKankaisten käsipyyhkeiden (esim. rullajärjestelmät) käyttö paperisten sijaan\nSiivoustason tarkistaminen tarpeita vastaavaksi tilakohtaisesti\nYmpäristökriteerien käyttäminen siivouksesta vastaavan yrityksen valinnassa\nYhteistyö siivousyrityksen kanssa ympäristöasioiden huomioimisessa\nSeurakunnat rakentavat harvoin, mutta rakentamisen vaikutukset ovat pitkäkestoisia ja virheiden korjaus pahimmillaan mahdotonta. Kirkot ovat energiankulutukseltaan haastavia kohteita, koska ne ovat tyhjillään ison osan ajasta. Tyhjää rakennusta ei saisi lämmittää turhaan, mutta toimitusten aikana lämpöä pitäisi olla riittävästi. Kirkkotaidetta toisaalta pitäisi suojella raaoilta olosuhdevaihteluilta.\nUusia rakennuksia suunniteltaessa ja vanhojen rakennusten korjauksien yhteydessä on syytä kiinnittää erityistä huomiota kiinteistöjen lämpö-, vesi- ja sähköjärjestelmiin. Järjestelmiä uusittaessa tulee kartoittaa ja vertailla eri vaihtoehtoja, erityisesti uusiutuvan energian ja uuden teknologian antamia mahdollisuuksia (esim. puun käyttö ja muu bioenergia, ilma- ja maalämpöpumput, tuulivoima, lämmön talteenotto poistoilmasta, automatiikan hyväksikäyttö säädöissä, energiansäästölamput). On huomattava kuitenkin, että uudempi teknologia (esim. ilmalämpöpumppu) saattaa vaatia valvontaa, jonka kustannukset ylittävät teknologialla saavutetun säästön. Kirkoissa käytettävä suitsutus asettaa ilmanvaihdolle myös erityisvaatimuksia. Sen takia kunkin kohteen kokonaistilanne on kartoitettava ennen investoinneista päättämistä.\nUusien, talojen tiiviyttä lisäävien rakennusmääräysten tullessa voimaan 2010 rakennustyön huolellisuutta ja laatua tulee tarkkailla ja vaatia entistä tiukemmin, jotta kosteusvaurioriskeiltä vältytään.\nSeurakunnat voivat vaikuttaa rakentamisen ympäristövaikutuksiin myös antamalla lausuntoja muiden rakennushankkeista mm. kaavamuutosten ja YVA-arviointien yhteydessä. Kaavaehdotuksissa voi kiinnittää huomiota mm. kevyen liikenteen ja joukkoliikenteen mahdollisuuksiin, syntyviin meluhaittoihin ja ympäristöriskeihin sekä asukkaiden mielipiteeseen.\nUuden jätevesilain mukainen jäteveden käsittely haja-asutusalueella (leirikeskukset)\nKommenttien antaminen kaavaehdotuksissa\nRakennusten sijoittaminen saavutettavaksi julkisilla liikennevälineillä\nRakentamatta jättäminen suojelun arvoisella maalla\nSuoran sähkölämmityksen välttäminen\nYmpäristöystävällisen lämmitystavan valinta (lauhteesta tuotettu kaukolämpö, lämpöpumput, pelletit, hake, paneelit)\nMatalaenergia- tai passiivienergiarakentaminen\nHyvä, oikein mitoitettu koneellinen ilmastointi lämmön talteenotolla\nTyön laadun painottaminen urakoitsijan valinnassa\nPainekyllästetyn puun sijaan muiden vaihtoehtojen, esim. lämpökäsitellyn puun käyttäminen\nYmpäristönäkökulman huomiointi materiaalien valinnassa (lisätietoa mm. Rakennustietosäätiön julkaisuista)\nJätevesien käsittely normeja tehokkaammin\nNykyaikaisten kuivakäymälöiden käyttö vesivessojen sijaan haja-asutusalueella.\nHarmaan veden talteenotto ja käyttö esim. kastelussa\nValaistussuunnittelu energiaa säästäen, älykkäät järjestelmät ja liiketunnistimien asentaminen, led-valot ja T5-valaisimet\nJätteitä vai raaka-ainetta?\nJätteiden kierrätysmahdollisuudet vaihtelevat paikkakunnittain. Seurakunnan tai järjestön toiminnasta riippuu, mitä jätteitä syntyy. Jätehuoltosuunnitelmassa eri kiinteistöjen ja toimintojen jätehuollon tarpeet käydään systemaattisesti läpi. Suunnitelmaa varten selvitetään kiinteistöjen sijaintikuntien jätehuoltomääräykset ja kierrätysmahdollisuudet. Seurakunnan kaikki kirkot, kiinteistöt, hautausmaat, leirikeskukset, keittiöt ja toimistot käydään läpi ja katsotaan mitä jätteitä niistä syntyy ja käsitelläänkö ne kunnan jätehuoltomääräysten mukaisesti. Tältä pohjalta kehitetään keinoja vähentää jätteen syntymistä ja parannetaan hyötyjätteiden kierrätystä. Jätehuollosta kussakin paikassa vastaavat nimetään. Lisäksi selvitetään, minkälaisia sopimuksia jätehuolto- ja kiinteistönhoitoyhtiöiden kanssa on, ja voisiko niitä parantaa huomioimaan seurakunnan jätehuollon tarpeet paremmin.\nKuljetuksiin kannattaa uhrata muutama ajatus: pienten määrien kuljettaminen autolla saattaa tuottaa enemmän päästöjä kuin kierrättäminen säästää. Kuljetuksia kannattaa siis järjestää muiden matkojen yhteyteen ja kuljettaa kierrätykseen mahdollisimman suuria määriä kerrallaan.\nKierrätyksen suuret mahdollisuudet\nBiojäte ja paperi muodostavat suurimman osan kierrätyskelpoisesta jätteestä, ja ne tulisi kerätä erikseen. Biojätteet voi mahdollisesti kompostoida omassa kompostorissa; se voi olla kannattavaakin, jos jäteastioiden tyhjennysväliä voi siten pidentää. Kierrätys on järjestetty tuottajavastuun perusteella elektroniikkaromulle, paperille, autonrenkaille, romuautoille, paristoille ja pakkausjätteelle. Myös lasi, metallijäte ja kartonki kannattaa kerätä erikseen, jos ne on mahdollista saada erilliskeräykseen. Ongelmajätteisiin pitää kiinnittää erityistä huomiota: ne pitää osata tunnistaa ja erotella muista sekä säilyttää asianmukaisesti: suljetuissa astioissa lukitussa tilassa. Ongelmajätteisiin kuuluvat mm. jotkut ikoninmaalauksessa käytetyt aineet sekä energiansäästölamput, joita ei saa päästää hajoamaan.\nHautausmailla kertyy jätettä hautakynttilöistä ja kukkalaitteissa olevista maatumattomista osista. Ihanteena on kaatopaikkajätteen minimointi ja biojätteen kerääminen erikseen. Tämä on mahdotonta ilman hautausmaalla kävijöiden yhteistyötä ja siihen tähtäävää valistusta. Kertakäyttöisten lyhtyjen sijaan haudoille tarvitaan kestäviä lyhtyjä kynttilöitä varten ja pohdinnan arvoista olisi esimerkiksi tuohusten vieminen kertakäyttölyhtyjen sijaan tai kiinteän hautalyhdyn sisällyttäminen hautapaikan hintaan.\nKunnan jätehuoltomääräysten selvittäminen\nJätteiden synnyn kartoitus eri kiinteistöissä\nOngelmajätteiden asianmukaisesta säilytyksestä ja poisviennistä vastaavan henkilön nimeäminen\nKaikkien kunnassa erikseen käsiteltävien jätteiden erilliskeräyksen ja poiskuljetuksen järjestäminen\nKierrätysneuvonnan järjestäminen henkilökunnalle\nKierrätysohjeiden laatiminen ruokaloihin\nKierrätysastioiden järjestäminen tarvittaviin paikkoihin\nValistus ja tiedotus hautausmaiden jätteiden ongelmista (lehtiartikkelit, opastaulut, yhteistyö)\nKertakäyttötuotteiden käytön vähentäminen\nJätehuoltoyhtiöiden kanssa tehtyjen sopimusten räätälöinti\nJätteiden polton välttäminen (esim. leirinuotiolla)\nEkologisen hautalyhdyn suunnittelukilpailun järjestäminen\nToimistotyön suurimmat ympäristövaikutukset tulevat toimisto- ja muiden sähkölaitteiden energiankulutuksesta ja paperin käyttämisestä. Toimistoissa huomiota tulee kiinnittää jätteiden syntyyn, energiankulutukseen, laitehankintoihin, paperinkulutukseen, kertakäyttötuotteisiin ja toimistojen viihtyisyyteen. Näistä voi tehdä erillisen katselmuksen, jossa asioiden tila kirjataan. Työntekijöitä pitää kuulla. Erityisesti kopioinnin ja tulostuksen ja sähkölaitteiden päälläolon vähentämiseen kannattaa keksiä toimivia ideoita.\nLiturgiikan siirtyminen nettiin voi pahimmillaan lisätä tulostusta moninkertaisesti, jos joka palvelusta tai konserttia varten tulostetaan nuotteja erikseen. Nuotit ja tekstit kestävät pidempään sidottuina kirjoina tai harkitusti koottuina vihkoina kuin irtolehtinä. Kaksipuolisella tulostuksella säästää puolet kuluvasta paperimäärästä.\nTyöntekijöiden kouluttaminen jätteiden erottelusta, kierrätyksestä ja energiansäästöstä\nToimistopaperin ja muun paperin keräys erikseen\nYmpäristömerkittyjen toimistotarvikkeiden käyttäminen (erityisesti paperi)\nPaperin kulutuksen seuranta\nPaperin kulutuksen vähentäminen neljänneksellä\nVärikasettien kierrättäminen ja täyttö\nKalusteiden hankinnassa pitkäikäisyyden ja helpon puhdistuksen huomioiminen\nEnergian kulutuksen, lepotilan kulutuksen ja helpon tai automaattisen poiskytkennän huomioiminen laitehankinnoissa (myös Energy Star 2007 ja TCO -merkit)\nValojen ja laitteiden poiskytkentä (myös valmiustilasta esim. katkaisimellisilla jatkojohdoilla) yö- ja viikonloppupoissaolojen ajaksi\nPitkän käyttöiän, huollettavuuden/päivitettävyyden ja huollon toimivuuden huomioiminen laitehankinnoissa\nKaksipuolisen tulostuksen säätäminen oletukseksi\nEnergiansäästölamppuihin siirtyminen (T5-loisteputket, led-valot)\nValaistussuunnittelu ja -automatiikka\nIlmanvaihdon säätäminen tarkoituksenmukaiseksi\nMetsät ja hautausmaat\nSeurakunnilla ja järjestöillä on vaihtelevasti maaomaisuutta. Metsien ja hautausmaiden hoitoa säätelevät monet lait, joita tulee noudattaa. Mailla voi olla kulttuurihistoriallisia ja luontoarvoja, joista tulee olla tietoinen ja jotka pitää huomioida maiden käytössä. Pienetkin luontokohteet voivat olla suojelun arvoisia. Sellaisia ovat (metsälain mukaan) mm. purot, yksittäiset vanhat puut, siirtolohkareet, liito-oravien ja isojen petolintujen pesäpuut. Suojelun arvoisia ovat myös esimerkiksi hartaan tunnelman luovat metsiköt.\nHautausmaita hoidetaan eri käytäntöjen mukaan. Ortodoksiseen perinteeseen sopii hyvin luonnonmukaisesti hoidettu metsähautausmaa, jonka hoidon ympäristövaikutukset ovat pieniä verrattuna puutarhamaiseen ja nurmetettuun hautausmaahan. Ympäristövaikutuksia voi vähentää suosimalla istutuksissa kotimaan kasvistoon luontaisesti kuuluvia, helppohoitoisia ja kuivuutta kestäviä lajeja.\nSeurakunnan harkitessa metsäomaisuuden myyntiä pitää pohtia myös vapaaehtoista metsänsuojelua, joka voi olla myös taloudellisesti kannattavampi vaihtoehto. Muun muassa valtio rahoittaa metsien eriasteista suojelua (Metso-ohjelma). Suojelupäätöksen positiivista imagomerkitystä ei pidä aliarvioida. Teon viestistä voidaan lukea esimerkiksi se, että tämä ympäristö on meille niin arvokas, että haluamme antaa sen lahjaksi jälkeemme tuleville.\nHautausmaan kulttuuriarvojen kartoitus\nMaaomaisuuden luontoarvojen kartoitus\nMetsistä ja hautausmaista vastaavien työntekijöiden/luottamushenkilöiden kouluttaminen\nSuojelutarpeen selvittäminen kartoitusten perusteella (metsälain mukaisesti)\nVapaaehtoinen suojelu: Metso-ohjelma, pienet luontokohteet, WWF:n perintömetsä\nKesähakkuista (15.4.-31.7.) pidättäytyminen\nPainekyllästetyn puun välttäminen\nSuolauksen välttäminen (ja luopuminen siitä pohjavesialueiden lähellä)\nPerennojen ja kuivuutta hyvin kestävien lajien käyttäminen istutuksissa\nLinnunpönttöjen asentaminen (esim. lastenkerhon kanssa)\nVähäpäästöisen polttoaineen käyttö pienkoneissa, mm. ruohonleikkureissa.\nMetsäomaisuuden sertifiointi (FFCS tai FSC)\nLiikenteen päästöt heikentävät merkittävästi ilman laatua ja kiihdyttävät ilmaston muutosta. Matkustuskulut ovat myös merkittävä menoerä kirkon hallinnossa, joten asiaan tulee todella kiinnittää huomiota.\nOrtodoksiset seurakunnat ovat alueeltaan erittäin laajoja. Sen tähden monessa paikassa ei ole mahdollista turvautua joukkoliikenteeseen, vaan on pakko käyttää työntekijöiden ja seurakuntalaisten henkilöautoja. Tällöin on kiinnitettävä erityistä huomiota autojen käytön suunnitteluun ja käytettävä mahdollisimman paljon yhteiskyytejä. Tämä koskee sekä toimihenkilöitä että luottamushenkilöitä. Henkilöautoja käyttävien toivotaan myös mahdollisuuksien mukaan tarjoavan kirkkokyytejä autottomille.\nNiillä paikkakunnilla, missä merkittävä osa toimitusmatkoista voidaan suorittaa julkisilla kulkuneuvoilla, seurakunta voi hankkia työntekijöille esimerkiksi kausilipun. Monilla alueilla on myös mahdollisuus työmatkapyöräilyyn. Seurakuntalaisten pyöräilyä voi tukea helposti tarjoamalla (katetut) pyörätelineet.\nOrtodoksinen kirkko on jo aikaisemmin antanut ohjeen juna- ja linja-autokyytien suosimisessa, kun matkustetaan kirkon hallintoelinten kokouksiin. Ohjetta on syytä noudattaa. Lisäksi tulee pyrkiä järjestämään kokouksia puhelin-, sähköposti- ja videokokouksina.\nYhden lentomatkan hiilidioksidipäästöt vastaavat omakotitalon käyttämisen päästöjä vuoden aikana. Lentomatkoja tulisi siis välttää ja kompensoida päästöt maksamalla rahastolle, joka sijoittaa rahat hiiltä ilmakehästä sitoviin projekteihin. OrtAid voisi toimia vastuutahona kirkkokunnan hiilikompensaatiorahoja kerättäessä.\nLiikenne- ja kuljetusselvityksen tekeminen\nKorvattujen ajokilometrien seuranta\nBussikuljetuksen järjestäminen leireille ja vastaaviin tapahtumiin\nEkologisen ajotavan koulutuksen järjestäminen\nVähäpäästöisten autojen hankkiminen/hankinnan tukeminen\nJoukkoliikenteen työsuhdelipun hankkiminen työntekijöille\n(Katettujen) polkupyörätelineiden järjestäminen kiinteistöihin\nPukuhuoneiden ja peseytymistilojen järjestäminen pyöräilijöille\nOsallistuminen autottomaan päivään\nSäännöllisen kimppakyytitoiminnan järjestäminen seurakunnan tapahtumiin saapuville\nKimppakyytien järjestäminen seurakunnan työntekijöille\nLausuntojen antaminen joukkoliikenteestä ja pyöräilyreiteistä\nLentomatkojen hiilidioksidipäästöjen kompensointi\nTarpeettomien kokouksien välttäminen\nVideo-, sähköposti- ja puhelinneuvotteluiden käyttäminen\n1 Ehdotus seurakunnan / muun toimijan ympäristöohjelman sisällysluetteloksi\nSeurakunnan / muun toimijan ympäristöohjelma:\nYmpäristöohjelma sisältää selvityksen seurakunnan / muun toimijan kannalta tärkeimpien ympäristökysymysten nykytilanteesta sekä suunnitelman tilanteen korjaamiseksi. Eri teemoihin liittyvien selvitysten laajuus riippuu niiden merkityksestä seurakunnalle. Yksinkertaisimmillaan pienen seurakunnan tai muun toimijan ympäristösuunnitelma voi koostua muutamasta taulukosta (esim. jätehuolto, energia ja veden kulutus, toimisto, ympäristökasvatus), joissa sarakkeiden otsikot ovat:\ntoimenpiteet ja tavoitteet\nKeskisuuren seurakunnan ympäristösuunnitelma voi olla rakenteeltaan esimerkiksi seuraavanlainen:\n1. Energian ja veden kulutus: nykytilanne, tarpeelliset toimenpiteet ja tavoitteet\nMuut kirkot ja rukoushuoneet\n2. Puhdistus: nykytilanne, tarpeelliset toimenpiteet ja tavoitteet\nKirkot ja rukoushuoneet\n3. Rakentaminen ja korjaus: nykytilanne, tarpeelliset toimenpiteet ja tavoitteet\n4. Jätehuolto: nykytilanne, tarpeelliset toimenpiteet ja tavoitteet\nKeittiöt ja leirikeskukset\n5. Matkat: nykytilanne, tarpeelliset toimenpiteet ja tavoitteet\n6. Metsät: nykytilanne, tarpeelliset toimenpiteet ja tavoitteet\n7. Korjaustoimenpiteiden kustannukset\n8. Korjaustoimenpiteiden aikataulutus\nLiitteinä suuremman seurakunnan ympäristösuunnitelmassa voi olla esimerkiksi jätehuoltosuunnitelma, energiakatselmus/katsaus tärkeimmistä kiinteistöistä sekä liikennekartoitus. Ympäristönäkökulmat huomioon ottava hankintaohje tukee toimihenkilöitä ympäristösuunnitelman noudattamisessa.\n2 Ehdotuksia seurantamittareiksi\nKertyvän sekajätteen määrä\nKertyvän biojätteen määrä\nYmpäristömerkittyjen tuotteiden osuus hankinnoista\nLähellä tuotettujen tuotteiden osuus hankinnoista\nEettisten sijoitusten osuus\n3 Ympäristötietoa ja tiedonlähteitä netissä\nLuonto-Liitto (mm. materiaaleja) www.luontoliitto.fi\nOpetushallinnon kestävän kehityksen sivut: www.edu.fi/teemat/keke/\nEri-ikäisille sopivia vinkkejä jätteiden vähentämiseen YTV:ltä: www.ytv.fi/FIN/fiksu/\nLopetetun Luontokoulu Sinitiaisen ”kootut palat” (löytyy sivuston Ajankohtaista-osiosta) sisältää lapsille tarkoitettuja ympäristökasvatusohjelmia, leikkejä ym. : http://kunta.riihimaki.fi/luontokoulu/\nRautavaaran Metsäkartanon sivujen Ympäristöjyvistä löytyy laaja linkkikokoelma: www.metsakartano.com\nEettinen foorumi: www.eettinenfoorumi.org\nEvankelisluterilaisen kirkon sijoitusohjeet: www.evl.fi/kkh/talousetiikkateksti_verkko.shtml\nEnglanniksi tietoa löytyy esim. seuraavilta sivuilta:\nFTSE4Good Index Series: www.ftse.com/Indices/FTSE4Good_Index_Series/index.jsp\nSustainable Asset Management Group: www.sam-group.com/htmle/main.cfm\nThe Ethical Investments Research Service (EIRIS): www.eiris.org/index.htm\nSocial Investment Forum (SIF): www.socialinvest.org/\nSocial Funds: www.socialfunds.com/\nPohjoismainen ympäristömerkki, Joutsenmerkki: www.ymparistomerkki.fi\nEU:n ympäristömerkki, EU-kukka: www.eco-label.com/finnish/\nVihreä aurinkomerkki: http://luomu.ruokatieto.fi\nLeppäkerttu (Suomessa tuotettua luomua, myöntäjä Luomu-liitto)\nKuluttajaviraston laatima eko-ostajan opas: www.kuluttajavirasto.fi/ekok/\nReilusta kaupasta, sivuilla myös Reilun kaupan seurakunta –kampanja: www.reilukauppa.fi\nMaksullinen tietokanta hankintojen ympäristövaikutuksista: www.hymonet.com\nErilaisista energiansäästötavoista (mm. energiakatselmuksista, energiatehokkaasta rakentamisesta) ja saatavilla olevasta rahoituksesta: www.motiva.fi\nYmpäristöystävällisistä energiantuotantomuodoista, tuottajista ja hinnoista: www.vaihdavirtaa.net\nTietoa vähän kuluttavista lampuista ja neuvoja niiden valintaan: www.lampputieto.fi\nHaja-asutusalueiden jätevedenkäsittelyn vaatimukset: www.ymparisto.fi/hajajatevesi\nMotivan ohjeet rakentamiseen: www.motiva.fi/rakentaminen/\nRakennustietosäätiö. Ympäristöselosteet ja M1-merkki (sisäilmalle turvallinen) rakennustuotteissa: www.rts.fi\nKuluttajaviraston laatima eko-ostajan opas sisältää tietoa myös pesuaineista: www.kuluttajavirasto.fi/ekok/\nPese Oikein –kampanja: www.washright.com/fi/\nErilliskerättyjä hyötyjätteitä (tarkista oman kuntasi määräykset)\nAutot ja autonrenkaat\nOngelmajätteet (mm. maalit, puhdistusaineet, akut, energiansäästölamput)\nVinkkejä jätteiden vähentämiseen: www.ytv.fi/FIN/fiksu/\nEnergy Star –merkki myönnetään energiatehokkaille toimistolaitteille: www.eu-energystar.org/fi\nTCO-merkki sisältää mm. ympäristö- ja ergonomiavaatimuksia toimistolaitteille. Sivut englanniksi: www.tcodevelopment.com/\nMetso eli Etelä-Suomen metsien monimuotoisuuden toimintaohjelma. Valtiovetoinen järjestelmä, joka kannustaa metsänomistajia erilaisiin suojelutoimiin maillaan: www.metsonpolku.fi\nWWF, tietoa vapaaehtoisesta perintömetsät –suojeluohjelmasta: www.wwf.fi\nTietoa kesähakkuiden hatoista: Birdlife Suomi http://www.birdlife.fi\nMetsien FSC-sertifiointi: http://finland.fsc.org/\nMetsien FFCS-sertifiointi: http://www.ffcs-finland.org/\nEkologisen ajotavan koulutusta: www.ecodriving.com\nAjoneuvohallintokeskuksen ekoautoilusivut, sisältävät mm. eri automerkkien vertailua: www.ake.fi/AKE/Ekoautoilu/\nMuita hyödyllisiä sivustoja:\nYmpäristöhallinnon sivut: www.ymparisto.fi\nMartat. Käytännöllisiä neuvoja ympäristö huomioiden: www.martat.fi\nSuomen luonnonsuojeluliitto: www.sll.fi\nNoudettu kohteesta https://www.ortodoksi.net/index.php?title=Suomen_ortodoksisen_kirkon_ympäristöohjeisto&oldid=25461\nSivua on viimeksi muutettu 10. syyskuuta 2010 kello 20.14.


Strategiakesä: Nyt minä muutun ja vampyyrikreivinä suutun, osa 3 – kaaoksen kuolemanmarssi - Muropaketti.com\n05.09.2016 16:00 | Kalle "HCJorma" Lounela\nRyöstelyä siellä, ryöstelyä täällä. Epäjylhän Mannfred von Carsteinin historian ensimmäisen ja toisen osan tarina saa päätöksen Kaaoksen joukkojen noustua piiloistaan. Luolakultistit ja näiden pedot marssivat maiden halki päämääränään ainoastaan uhrata kaikki elävä Kaaoksen jumalille. Uhrilahjojen jälkeen tapettujen asutukset poltettiin kiviraunioiksi, koska ei verensä vuotaneet niitä enää tarvitse.\nLue myös: Strategiakesä: Nyt minä muutun ja vampyyrikreivinä suutun, osa 2 – kuolema on vain välitila\nOlin vahingossa käyttänyt mustaa magiaa nimeltä Internetin Spoilerit, joten koitokseen varustautuminen muurein ja joukoin oli ollut pitkään hyvällä mallilla. Seurasin mielenkiinnolla sivusta kuinka pohjoiset, jo vuosikaudet muutenkin huonosti asioitaan hoitavat, ihmisvaltakunnat luhistuivat. Sigvaldin ja legendaarisen Archaon Ikivalitun lähestyessä kohti vampyyrien maita siirsin joukkoni valmiiksi pohjoisten kaupunkien suojaksi.\n”The ground itself reshapes itself to let Sigvald pass, and his feet float an inch above the world’s surface so that his boots are never touched by the mud or gore of the battlefield. He has defeated warriors twice his size with a contemptuous flick of his rapier, for Sigvald the Magnificent is the chosen scion of Slaanesh, his every wish granted in exchange for an eternity of depravity.”\nMieheni oli jaettu kolmeen osaan, joista yhtä komensi itse Mannfred, toista pitkäaikainen klaanin ystävä Gunther ja kolmatta itsemurhamission jäljiltä henkiin herätetty Ludwig Jaeger. Mannfred oli ollut etelässä seikkailemassa kääpiöiden mailla, mutta pimeyden laskeutuessa pohjoiseen oli tämä viisaana miehenä lopettanut lapsellisen ryöstelyn. Valmistautuessani pahimpaan komensin jokaisen kynnelle kykenevän luurangon vahvistamaan rivejä pohjoisessa. Talvi ei ole tulossa, mutta jotain muuta yhtä hyytävää kyllä.\nKaaos ei voi asuttaa tuhoamiaan raunioita. Sen sijaan nämä voivat linnoittautua halutessaan vaikka keskelle peltoa. Mannfred sen sijaan kykenee vain väijymään ja odottamaan milloin hän pääsee käsiksi sooloilevan prinssi Sigvaldin viittaan. Prinssi mokoma luottaa miehiinsä kuin kallioon, eikä ole miettinyt vastustajansa ylivoimaa loppuun asti.\nGunther ja Mannfred päättävät yhteisvoimin tuhota liian pitkälle yksinään harhailleen Sigvaldin armeijan. Miesmäärällisesti oli alusta lähtien selvää kenelle käy huonosti, sekä kumman puolen illallispöydässä on tuoretta lihaa tarjolla.\nKultistit saivat kaikesta huolimatta hyvän rähinän päälle. Toivoton vastarinta päättyi pian ennen niin uljaan Sigvaldin ottaessaan jalkansa alleen kahdeksan Terrorgheistin seuratessa häntä innoissaan, kilpaillen keskenään matkalle tippuvista makupaloista.\nYksi makaa elottomana, mutta itse Archaon ja voimakas lohikäärmejätti Kholek Auringonsyöjä vielä jallitettavana.\n“Out of all the Everchosen of Chaos who have assailed the world over the ages, Archaon is by far the most ruthless and perhaps the most powerful. He is an individual that shall decide the fate of entire nations, whose sword can lay waste to heroes and armies and whose unbreakable will can break and dominate those of Gods.”\nSain kaikki varteenotettavat joukkoni kauniisiin riveihin. Tavalliseen tapaan etummaisena oli mätänä lihamuurina läjä zombeja, jotka ottaisivat kaukana jylisevien helvetinkanuunojen pahimman tulen vastaan. Loput kaksi riviä olivat muuhunkin kuin kuolemiseen kykenevät lähitaisteluheput, pitkän kantaman yksiköitä ei vampyyreillä ole, joten lähestymistapa jokaisessa taistelussa on hakata päälle tuhannen Hakkapeliitan voimalla.\nSivustoja pitävät Terrorgheistit hyökkäävät tykkitulta väistellen näiden operoijien kimppuun antaen jalkaväelle mahdollisuuden näyttää potentiaalinsa ilman suuria menetyksiä. Mätäpetojen liitoa johtaa itse Mannfred omalla ponillaan – pedotkin ymmärtävät suuren kunnian mutustaa vihollista Johtaja vierellä, ja se näkyy heidän taisteluinnossaan. Mannfredin loitsiessa vaarallinen yllätysisku saa lisäksi kaipaamaansa maustetta.\nMutkitellessa teen virheen, tarkka kultistikääpiö osuu kanuunallaan ja se syö kertaheitolla aimo palan antisankarini elinvoimasta. Naarmuista välittämättä Mannfred jatkaa päättäväisesti matkaa ilmojen halki kohti määränpäätä.\nVyöryin vihollisen päälle ja pistin helvetinkanuunamarssin päätökseensä. Ihailin välissä vihollisen tuliratsuja, enkä voi uskoa noin komeiden nelijalkaisten olevan itse saatanasta. Annoin kumminkin joukkoni lopettaa hevoset, sammuttaa näiden palavat tähtisilmät. Tiedän mitä yksiköitä tulen suosimaan, kun joskus aloitan kampanjan kaaoksella.\nViimeisenä vastassa on Kholek Auringonsyöjä.\n“Kholek was present when the terrible pact with the Dark Gods was forged, pledging their race to an eternity of servitude in exchange for immortality. The sagas tell that Kholek’s part in the bargain was such an affront to nature that the sun hid its face behind a bank of stormclouds and has never looked upon Kholek since that fateful day.”\nSteinbeck von Sinckler oli johdattamassa rivimiehiä muun armeijan joukkoon, mutta Kholek yllätti viekkaudellaan marssivat luurankosoturit. Steinbeck löytyi makaamasta luukasan alta elottomana odottaen aikaansa tulla herätetyksi henkiin nekromantialla.\nEnnen kuin vahvat rivistöt saivat pakenevan Auringonsyöjän kiinni, tulivat Brettonian ranskalaisten näköiset joukot paikalle liput heiluen lopulta keihästäen kaaoksen viimeisen soturin pitkillä seipäillään. Jos Mannfred välittäisi kunniasta, olisi sitä loukattu syvästi – tulla nyt vampyyrien maille kirjoittamaan nimensä historiaan kaaoksen viimeisenä kukistajana. Kaikesta huolimatta olin tyytyväinen hullujen ääriuskovaisten päädyttyä vihdoin haudan lepoon.\nHuokaisten helpotuksesta Mannfred von Carstein palasi lempiharrastuksensa pariin: kääpiöiden ryöstelyyn. Maailmaa hän ei hauskanpidolta kerkeä valloittamaan eläväkuolleiden nimiin.\nSeuraava Strategiakesä kertoo tarinaa eri maailmasta, jossa sielläkin jatkuva sota on taattu juttu.